Salai Isaac Khen Le Chin Upa Hna Nih Malaysia Chin Ralzaam An Va Ton Hna Lai – THE CHINLAND POST\nSalai Isaac Khen Le Chin Upa Hna Nih Malaysia Chin Ralzaam An Va Ton Hna Lai\nCity Hunter| 2018 August 2| Chin ramkulh Sipin le Electric vuanci hlun a simi Salai Isaac Khen le Chin upa hna nih Malaysia ah Chin ralzaam ton biaruahnak an ngeih hna lai. August 11 khi Kawlram in an i thawh lai tiah kan theih.\nHi kong he pehtlai in The Chinland Post nih Salai Isaac Khen cu kan pehtlaih in atu bantuk in a kan leh.\n“August 11 khi Yangon in kan i thawh lai. Keimah lawng si lo in Chin miphun tengnge in bochanmi upa panga hrawng he kan si lai. Ahoho dah an si lai cu chim awk a tha rih lo. Malaysia ah ni 10 hrawng kan caam lai i Chin ralzaam pawl ton biaruahnak kan ngeih hna lai. UNHCR nih Chin ralzaam phih a si cang lai tiah thawng a thanh ruang ah hi kong ah zeitindah Chin ralzaam pawl kan bawmhchanh khawh hna ning a si lai timi an ruahnak le an duhnak kan va hal hna lai. UNHCR nih cathanh an chuahmi cung ah anmah aw-aan kan va ngaihpiak hna lai. Kawlram ah kir an duh le duh lo, zeidah kan i bawmhchanh khawh lai tibantuk biaruahnak kan ngei lai i an aw-aan le an duhning vialte kha Chinram cozah sin ah ka chuahpi than dih te lai.”\n“Kawlram in Chin Miphun lawng nan ram ah kir cang u, nan ram a dai cang a kan timi hi cu a poi ngai. Mon ramkulh le Yakhine ramkulh zong khi kanmah Chin ramkulh bantuk an si ve ko. Paletwa ah i kahnak a chuak lengmang rih ko. Cucaah, Malaysia Chin ralzaam nih an duhnak le an aw-aan vialte hi Chin ramkulh cozah sin ah kan chuahpi lai i Chin ramkulh cozah nih ramkomh cozah sin ah a chuahpi le ramkomh cozah in tlangtlak hmasa a herh lai. Cu hnu ah ramkomh cozah, Chin ramkulh cozah, UNHCR zung le Malaysia Chin ralzaam tlangtlatu committee hna he zapi i bawmh in riantuanti a hau te ding khi a si”.\nMalaysia um Chin ralzaam hna he ton biaruahnak an ngeih tikah zeibantuk lungput le ruahnak he dah an chawnhbiak hna lai? Zeitindah thazaang an va pek hna lai? Ralzaam sin ah zeibantuk ruahnak pek le cheuh dah an duh tibantuk ruahnak halnak caah a ralaimi August 4, suimilam 1:00-5:00pm tiang Orchid Hotel, Yangon ah Chin miphun tengnge, ramkhel party, Chin zatlang phu tibantuk pawl sawm in ton biaruahnak an ngei hmasa lai tiah kan theih.\n“Tutan Malaysia ka tlawn dingmi hi Chin ralzaam ton ruah bak lawng ah a si, zei kong kemhchih in kal kaa timhmi a si lo. UNHCR nih Chin miphun caah ralzaam phih a si cang lai tiin thawng a thanh zarh hnih hnu ah Chin ramkulh cozah he tonbiaruahnak kan ngei. Chin ralzaam hna hi international phungphai he aa tlak ning in kan tawlrel hna lai tiah kan ceih. Tutan ka khuallam hi Chinram cozah min in a si lai lo. Nain, kan hmuhtonmi vialte cu Chinram cozah sin ah ka chuahpi dih te lai. Malaysia Chin ralzaam bu kan ton hna lai pin ah America in Chin mibu zong an i tel te lai” tiah a biapeh ah a chimchih.\nSalai Isaac Khen le Chin upa cheukhat Malaysia ah kal ding in Chin ralzaam tonbiaruahnak an ngeih dingmi kong he pehtlai in Chin ramkulh Social Affair Minister Pau Lun Min Thang cu The Chinland Post nih pehtlaihnak kan tuah i atu bantuk in a kan leh.\n“Salai Isaac Khen Malaysia kal aa timhmi le Chin ralzaam ton biaruahnak ngeih a timhmi kong hi Chinram cozah nih kan theih ko. Asinain, a kal dingmi hi Chinram cozah min in a si lai lo. Chinram cozah min in va kal ding le ralzaam pawl va ton ding khi khi cozah upadi nih a onh lo. Cucaah, amah pumpak asilole NGO bu min in a kal ko lai.”\nUNHCR nih, “Chin miphun cu nan ram a tha cang i a tlung kho nan si cang, 2019 December 31 tiang lawng UNHCR card/catlap pek nan si cang lai i 2020 January 1 thawk in nan ram ah nanmah tein nan tlung cang lai,” tiah June 13 ah cathanh a chuah.\nChin party 6 nih July 24 ahkhan UNHCR biachahmi “Malaysia le India um Chin miphun cu nan ram a tha cang, nan tlung kho cang, 2019 December 31 hnu cun hlawt dih nan si cang lai” timi kongah an lungtlinlonak cathanh an chuah. +++\nPrevious Khuate Thanchonak Zung Nih Hakha Pengkomh Khua 16 Ah Solar Mei An Bunhpiak Hna\nNext CHRO Nih Delhi Um UNHCR A Ton: ‘Policy Review’ Ding Ruahchannak A Um Maw?


BREAKING: Hakha ah Covid a ngeimi an i Chap hoi cang – Kawltu Team\nBREAKING: Hakha ah Covid a ngeimi an i Chap hoi cang\nOctober 14, 2020 Pu Tawn Mang\nLaitlang zong Covid nih a den cuahmah ve cang ko hi teh. Hakha ah Covid a ngeimi zong an i chap chin thluamah ko. Thinphang pah ngai a si. Thinphang a si khunnak cu, ramdang bantukin sii ai a that lo pin ah sizung le thilri an tha lo.Asinain tihnung tak ahcun ruah ding a si lo. Covid a ngeimi vialte lakah a thi mi nakin a damthan hi a let tam tuk in an tam. Asinain ralrin belte a herh ngai ngai ti cu kan theih a hau.Minung kan taksa aa khah dih lo caah.\nChin ramkulh Hakha khuapi ah Covid-19 zawtnak a ngeimi minung (4) cu Ontober 13 ah an hmuh than hna i minung pahnih cu Yangon in a rak tlungmi an si i a dang pahnih cu Pakukku in Hakha ah arak lutmi Motor mawng an si.Yangon in Hakha ah a rak tlungmi pahnih hna hi cu Hakha an phakbak in kharkhumhnak ah chiahcolh mi an si i kum 19 le kum 25 upa mi pa veve an si . Motor mawngtu pahnih cu myone kip ah motor za ten Antigen Test Kit in Covid-19 an ngei maw ngei lo timi check dih an si i minutes 30 chung ah result a chuak colh ding a si .\nCu bantuk in Hakha khuapi ah a lut mi Motor mawng vialte zong rak check colh an si caah a tu motor mawng pahnih zong zawtnak an ngei ti an theih hna nak a si . Hakha ah hin Covid-19 zawtnak a ngeimi 5 ( pakhat a um cia mi he )an um lio a si i an pa 5 ning tein Hakha sizung pi ah thlopbul cuahmah an si.Chin ramkulh Mindat khuapi ah Covid-19 a ngeimi 2 an lio a si i Matupi ah 1 , Falam ah 1 , Hakha ah 5 le Tedim ah zawtnak a ngeimi zat theihfelfai a si rih lo . Antigen Test Kit in check thluahmah an si tik ah zawtnak a ngeimi hi hmuh thluahmah an si lai tiah zumh a si i , Kawlram chung ah hin covid-19 a rak karhmanh ngai cang kho mi a si tiah kawlram ngandamnak zunglei zong in thawngthanh a si fawn .\nSource : Vapualauaw (chinland today nws)\n← A Poi Kho Tak Tak.\nZahan Sui Hlei Tial kong Pu Zo Bawi chimmi hi ruahawk a um ngai →


A Dik Ahcun Vice President Hi A Mawh Hrimhrim Lo Kan Ti Cio Maw? – Chin World News Evening\nMah Hi A Dik Ahcun Vice President Hi A Mawh Hrimhrim Lo Kan Ti Cio Maw? Tikir A le B nih Vice President cu vote 100% an pek lo caah an buai ti si. Tikir B nih 94.50% a hmuh i, Tikir A ah hin 89.90 a hmuh mah caah vice president cu a thinhung i mah ruangah khua mi nih 9.11.2020 zan ah khan an rem, an rem kho loh i a thaizing ah an va rem than an voksa zong a rim nam cang an ti..\nAdong nak ah ngaih cu kan ngaih thiam hna asi. a sinain nan zia in kan zoh hna lai a ti ti si. Nan zia zoh chom ding in kan ngaihthiam hna ti cu zei dah si hnga?Mah kong zong ah hin khrihfa lei hruaitu le an khuabawi zong an lung a tling lo ti si. Tikir hi mifim khua Miphun caah bochan i mah khuanak in Chin Miphun ah ai pe Peng mi Khua zohchuntlak an sinak an langhter tu khi a si lo maw? Tikir uar an um chin tiah kei ka hmuh hna Ning a si, a dik Ko ahcun.. By Tin Duh Thang\nRelchih: Vice President Na Si Ti Lai Maw Timi Ah A Bialehnak: Mipi tthawng in mee tampi ka hmuh i thimnak ah ka tling. Zeidang kong cu Pathian nawl si ko seh tiah a chim. Kum 2015 lio ah khan hi vice president dirhmun hi ka phan lai ti ka rak i ruat lo. Hlutraw palai si ding hmanh ka rak i ruat lo. Mipi le Pathian thawng hi dirhmun ka phan kho.\nVice president Henry Van Thio: Tukum kawlram thimnak ah mipi nih mee-vote nan ka peknak thawngin ka tling. Hmailei kong he pehtlaiin zeidang cu Pathian nawl tu si ko seh”tiah a chim. Hi kong he pehtlaiin Myanmar Vice president nih hi kong a chimnak a ruang cu “Tukum hi Myanmar Vice president na si ti lai maw?” tiin The Hakha Time Nih biahalnak an tuah lio ah a lehmi hna a si.\nMyanmar Vice President Henry Van Thio cu NLD party in Thantlang peng Amyotha hlutraw ah ai cuh i mee-vote 11000 reng lo a hmuh. USDP in Pu Siang Lian Hmung le CNLD in Dr. Van Hmun Lian an pahnih mee-vote hmuh zat fonh in Henry Van Thio mee-vote hmuh mi an zat lo. Vice president Van Thio hi Thantlang peng nihcun an rak duh hrimhrim ko ti a fiang. Amah zong hi a fim i ai fit. Pathian ai bochan i, a tuahmi ah dingfel tein rian a ttuanmi a si. Vice President dirhmun zong kan peh piak kho rih sehlaw Chinmi caah a tthatuk lai.


KIA Nih Ralhrang Pawl An Sakhaan 10 Leng Thlakhat Chungah An Lak Khawh. – The Chinlung Post\nApril 22, 2021 admin Local News 0\nKachin miphun hriamtlai KIA nih thla khat fai chung ah Myanmar ralkap sakhaan 10 hrawng an lak khawh, tiah theih a si. March 25 ah KIA nih abiapi ngaimi Myanmr ralkap sakhaan Alaw Bum an rak lak i cu caan thawk cun hmun kip ah kahdohnak fak ngaiin a chuak.\nAbikin, Phakanh peng, Moekaung peng, Waingmaw peng, Putao le Tanaing peng pawl KIA nih Myanmar ralkap sakhaan an doh hna. Phakanh ah cun Myanmar ralkap 30 hrawng nih KIA sin ah hriam an chiah timi thawngpang zong a thang. “KIA nih an lakmi pawl hi sakhaan fa tete he fonh in cun 10 leng a si lai. Acheukhat hmun ah cunMyanmar ralkap nih sakhaan lak tthan ding in an rak doh hna.\nCun, KIA nih an lak hnu ah anmah KIA le Myanmar ralkap nih hmunkhuarnak ah hman ti loin kaltakmi sakhaan pawl zong an um,” tiah Kachin upa pakhat nih a chim. Alaw Bum tlaang sakhaan zongMyanmar ralkap nih lak tthan ding in vanlawng in an kah peng nain atu tiang an la kho thai ti lo. KIA le Myanmar ralkap karlak kahdohnak hi Kachin ramkulh chung lawng ah si loin Shanram nichaklei zong pehzul in kahdohnak a um.\nCredit – THE CHIN JOURNAL


Federal Australia Cozah Thimnak Le Australia Chinmi Dirhmun - Part 1 - The Chin Express\nHome Theihtlei Pawl Capar le Opinion Federal Australia Cozah Thimnak Le Australia Chinmi Dirhmun – Part 1\nFederal Australia Cozah Thimnak Le Australia Chinmi Dirhmun – Part 1\nApril 29 thok in Polling station an on i vote an thlak cuahmah cang. Thimnak a nithla taktak cu May 18 a si. April 29 a nikhatnak ah vote a thla cia mi hi 1,10,000 hrawng an si manh.\nTukum cu kum dang nak in minung tam deuh nih vote an thlah lai tiah zumh a si. Caan sau pi Australia ram ramkhel a uktu le a nenhtu bik party lian hna cu party hme tete dirka mi nih an van en/nam chih thluahmah hna. 2019 Australia thimnak cu party pakhat lawng nih Cozah a ser kho lo men lai ti tiang in ramkhel lei thiamsang mi nih an zumh ngai.\nAsiah, Australia rammisinak a la cang mi kan Chinmi hna hi teh a ho dah vote an pek lai? Miphun dang sin ah barawh zat te lawng a si mi nih kan ngei chun mi vote hi a ho dah kan pek lai ti cu ruah lo awk a tha lo. Asinain, vote pek cu mah le hmuhning le ruahning le biakhiah ning hoih in a kal awk a si. An policy theih hnu ah vote pek hi a tha bik. Khah an policies pawl kan zoh ta hna lai (tawi tete in ka tial lai)\nI. Liberal Party Le An Policy Dirpimi Pawl\n1. Ram pumpi economy ser hi an i hmaithlak peng. Rian ser le small business hi thazang a pe peng mi an si ti cu ram pumpi theih a si.\n2. National Security hi kan mah lawng zumh ding kan si. Ram hi kan kut tang ahcun him tein kan chia khawh deuh ti hi an biatung pakhat ah a cang ve.\n3. Ralzam communities pawl he peitlai hi an huam ngai. An Party policy pakhat zongah an ser. Asinain, an tuah ser mi ai dang ngai theo.\n4. Ram hriamnam ser le thawnter an timh peng lai. An i uan thlarnak pakhat a si ve.\n5. Khrihfah mi sinak hi fak piin kan dir pi ko an ti lio ah an Prime Minister pakhat pa hna cu neih khat thitumnak lei ah a tang huar. Prime Minister tiang an thlak beh. Khrihfa lei ah conservative cu an si ko. Ruah cio an si ko nain nihin ni an dirhmun cu bia hal ding a tam ngai ngai.\nLiberal Party Ruangah Chinmi Nih Kan Tem Cuahmahmi Thil Pawl\nLiberal chung ah hin MPs cheu khat hna cu ralzam a hua/rem lo mi an tam tuk ve caah ralzam laknak zong tampi an karh ter duh lo.\nRalzam pawl caah funding zong cei lak an tan. Cu lawng hlah, ralzam pawl rammisinak (Citizenship) kong zongah a hleibik in Chinmi nih kan tuar khun.\nLungfak ngai in Chinmi nih citizenship soknak ah kum 2 leng kan hngah lio ah miphun dang TuLuk le India cheu khat nih cun thla 8 le kum 1 hna ah citizenship an ngah lawng hlah ceremony tiang in an dih.\nUniversity kai mi, secondary sianginn tanglei hngakchia sii ai lei zohkhenhnak le mipi sii ai thlopbulnak lei ah funding an cik mi pawl hi a tam ngamsam.\nCucaah, Victoria State ahcun an huat ning hna a fak tuk caah State election zoh ahcun Labor nih fak tuk in a tei.\nII. Labor Party Le An Policy Dirpimi Pawl\nAn campaign policy pawl hi a tam tuk deuh caah a lian deuh mi le a lar deuh mi lawng ka tial lai.\n1. An party a hram pi hi working class (rian tuan mi) caah dir hi a si. Riantuan mi thlahloh kai hi bia tak tein an auh i an tuah fawn lai.\n2. Sianginn, University, hospital le adang sii ai thlopbulnak pawl hi funding a kai ter lai. TAFE hi a tam khawh chung tam in FREE in a ser lai.\n3. Climate change (khuacaan ai thlennak) kongah fak piin ACTION ka lak lai ti a si (mah hi rampi economy kong he ai peitlai caah pricing le cost zei tluk dah tangka a dih lai ti cu fiang in an chim duh rih lo – a buaibai ngai mi le Liberal pawl nih caantha lak in an dennak point pakhat a si ve).\n4. Ralzam laknak a kar ter lai. 18750 in Liberal Cozah nih a lak mi cu 32,000 cap ah a kai ter lai.\n5. 2013 tiang ahcun ralzam le mipem communities pawl he chawnh biak hi an policy ah an ser lo nain 2019 thok cun bia tak tein peitlainak an ser pin ah community language program ca tiang funding ka pek lai a ti. Mah hi kan mah bantuk Chin miphun caah a tha kho taktak mi a si.\n6. Liberal Cozah nih ning le cang loin CentreLink hmang in robot (seh leiba cawhternak) a hman mi hi kan hrok colh lai an ti. Kan Chinmi minung tam taktak an i mih manh.\n7. Childcare (hngakchia zohkhenhnak le Pensioner zohkhenhnak a kai ter lai).\nChildcare riantuan mi ca lawng siloin fa le Childcare chiah a duh mi caah awl zaang\ndeuh a si pin ah kan nu/pa le hna kumkhua upa caah a tha ngai lai.\n8. Negative Gearing a hroh lai. Thla 7 chungah kan hrok lai an ti. Inn man a tlai dih colh lai. Asinain, inn hlan man bal te fak taktak in a kai kho colh ve. (Mah ka zawn hi an buai kho taktak. Rampi economy a hnursuan dih lai an\nti i Liberal pawl nih bia tak thlak tein an doh)\nNote: An party pahnih in policy vialte tial dih ding cu a tam ngai caah mah hi kan Chin miphun caah ton ding mi (impact) a um kho bik mi a si tiah ka ruah mi pawl deuh lawng ka langhter. Mirang holh a thiam mi ca cun an party pahnih website ah an policy pawl cu tha deuh in rel khawh a si .\nPart 2 peih than ding…….


Ralbawi Pakhat A Thi - News and Media\nYangon peng chungi um kum 41 mi Major Soe Moe Pyae cu ralhrang vanlawng i ṭuanvo ngeitu pakhat a si. September 2021 ah a hohanak in Kwan Chan Kone ah khuachung mi 82 an tlaih i an vuakvelh , cuhnna lakah pakhat cu hliamhma tuar loin a thi. Major Soe Moe Pyae hi fanu pahnih a ngei. April 19, 2022 chun ah a thi. Ralhrang pawl zongnih a thi ti hi an phuang.\nMajor Soe Moe Pyae cu ruah lo piin a thi, ka theihdan ahcun a thluak thahri a phit ih a thi an ti, siizung zongah an kalpi man lo a ti. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar. Kumhnih ahcun atu lio dohnak hi kan tei lai an ti ti khawh a si.\nRalkap Pawl Nih An Thah Ning Cu A Fak Bak Ko


KAWLRAM NIH THAWNGTTHA ATHANH, MALAY CU AITEL LO – The Chinlung Post\nArauh hlan ah Kawlram le Ram pali hna cu vanlong khualtlawnnak lam onnak an tuah cang lai. Covid zawtnak ruangah Kawlram cu Vanlong khualtlawnnak hi caan zemawzat chung phihkharnak an tuah cang. Asinain arauh hlan ah onnak tuah asi lai tiah an langhter. Tutan ah hin a voikhat on an timhnak hi ram pali lawng asi rih. Cu ram pali hna cu atanglei bangin an si.\nKorea le Tuluk, cun Japan le Singapore hna an si. Hi ram pali hna he i tlawn kainak cu arauh hlan ah on asi lai tiah timhtuahnak an ngei. Airline phihkharnak an tuah hi aliamcia March in khan an rak tuah cang. Sihmansehlaw atu ahcun onnak tuah tthan dingin cozah an i zuam cuahmah lio asi cang. Hi on an timhmi zong hi zawtnak i runvenning zulh in tuah asi lai tiah an chim.\nHi konghe pehtlaiin Ministry of Transport and Communication Deputy Permanent Secretary U Myo Min Oo nih a timi cu tutan ah hin ram pali lawng he pehtlaihnak Vanlong khualtlawnnak hi timhlamh asi tiah a chim. Aralai mi January nikhat ah hin zuan hram kan thok kho lai maw timi cu theih asi rih lo.\nNgandamnak konghe pehtlaiin passenger hna zulh dingmi zong sersiam asi lai i, SOP ser cuahmah lio asi i, Central Committee lei nih nawlpek asi ahcun January Nikhat in kan thok khawhmi asi. Zawtnak ruangah harsatnak atong mi hna chanhchuah tthan dingin atubantuk in timhtuahnak hi ngeih asi tiah nawlngeitu hna nih an chim. VOA\nRelchih:Myanmar Ram I Thimnak Adih Rih Lo. Ramchung le Ramleng um Chin/Lai unau hna, 2020 Myanmar General Election cu a dih cang. Union Election Commission (UEC) nih Thingfung (vote) petu le an pekmi cu an phuan. US Secretary of State a tuan liomi H.E. Mike Pempo nih i thimning kong “Electoral Process” 5 ah US acozah nih lunghrinhnak kan ngei timi ca November 9 2020 ni ah a chuah. I thimning kong (Electoral Process) ah nawlngeitu rianṭuan ning (Relevant Authorities), i thimnak ah duhmi pawl thingfung pekning (Tabulation of Votes), i thimnak ah lungtlinglo nih duhlo langhternak tawlrel ning (Resolution of Complaints) le, zapi theih in le dingfel tein a cunglei thil si ning pali kong hi chimfelnak (Undertaken in a Transparent and Credible Manner) kong ah ca a chuah colh.\nLaimi/Chinmi pa zeizat nih dah hi ca chung thil sining hi kan ruah i, 2020 General Election hi kan thlir timi hngalh a har ngai. 2020 General Election lioah Thimfung a thla kho hnga ding (Voter Registration) tuahning, A caan hlan ah thimfung pekning (advance voting), November 8, 2020 ni ah thimfung pek ning (voting on November 8, 2020), thimfung pek dih hnu ah pekmi rel ning le hlonh ning (vote Counting) le, thimfung pek dih hnu in (UEC) le (Acozah) nawlngeitu bia (statements) pawl he pehtlai in ruah awk thil tampi a um. Thimfung peknak kong lungtlin lonak a ngeimi nih (UEC – Local, State, Region, and Union) ah an lungtlin lonak pawl ni 45 chung ah langhter khawh a si.\nCu lawng si loin, Myanmar chung in a sang bikmi Biaceihzung (Supreme Court) ah an lungtlin lonak kong kha mithmuh/kuttongh (tehte) he langhter in, biaceihpiak ding ah langternnak tuah khawh a si. Cucaah, hlanlio (Judge Advocate General) a rak si balmi U Soe Maung nih (Supreme Court) ah UEC le Acozah nih 2020 General Election kong ah an rianṭuan ning a dik lo tiah ka hmuh/theih caah tlangtlaknak (Writ) ka chuahpiak ulaw, biakhiahnak ka tuahpiak u tiah a hal hna. USDP nih an hal ve i, Supreme Court nih 198-199/2020 in siseh, 230/2020 in siseh, a cohlan. UEC dan ah an ṭialmi cu thimfung peknak ni in ni 45 chung ah lungtlinlonak vialte UEC ah chuahpi khawh a si tiah ṭial a si.\nNi 45 a tlin ni cu, nihin December 28, 2020 ni hi a si tiah UEC chungtel nih a kan chimhmi bia a um. US Department of States i, Secretary ca ning in 2020 General Election ah hin ruah awk thil tampi a um. Ruah awk thil tampi lak ah ruah a herh ngaimi pawl cu a tanglei pawl hi an si. a) General Administration Department hi Home Ministry tang ah a ummi a rak si nain, President Office tang ah an ṭhial. b) Immigration and Population Department hi Central nih tlaihmi a si nain, State le Region level ah Ministry an dirh. c) Thimfung thlaknak Catlap (ballot) hi zeizat dah an chuah timi fiang tein an chimh duh lo. d) Tuandeuh i thimfung peknak (advance voting) ah ning le cang loin thimfung peknak tampi a um. e) Thimfung pek lio caan ah ningcang loin tuahnak tampi a um. f) Thimfung relnak le thimfung petu milu relnak ah ningcang loin thil a kalmi a um. g) Thimfung pek dih hnu ah, thimfung petu pawl kong he pehtlai in siseh, thinfung pekmi catlap kong siseh, thimfung peknak zohkhenhtu pawl rianṭuannak ah si seh, thil sining lo tampi a um.h) A dang tampi a um nain, a hnu ah hngalh ṭhan awk lawng a si caah, ka ṭial ti lai lo.\nHi bantuk in ningcang loin thimfung peknak kong ah sual i phawt awk a tamtuk caah, teitu caah siseh, teimi caah siseh zalong te (free) le ningcang tein (fair) thimfung peknak (election) a si maw? UEC nih an chuahmi a donghchuak (result) hi a dik maw? Hi kong ah aho nih bia a khiah (adjudicate) a tuah lai timi hi (Myanmar) minung vialte nih an hngahmi cu a si. Ningcang loin thil a um ti an ruah caah U Soe Maung nih (Supreme Court) ah UEC le Acozah nawlngeitu cu taza a cuai hna. U Soe Maung hnu ah USDP nih taza an cuai ve. Myanmar Supreme Court nih taza an cuainak cu a cohlan. Supreme Court Procedure ning in Supreme Court upa pathum nih tazacuainak cu zoh hmasa a herh.\nCu hnu ah taza an cuainak cu a dik ko an ti ahcun, tazacuaitu le taza an cuai mi hna auh in, biaceihnak tuah ding a si. Taza An Cuaimi Hna, Atu lio i, Supreme Court ah taza an cuaimi (tazakhan) pawl cu Acozah le UEC upa vialte an si. Acozah lei ahhin aho pawl dah an i tel ti cu fiang tein hngalh khawh a si rih lo. Tazacuainak kong a si caah a leng ah an ca an chuah duh lo.Tazacuaitu Tazacuaitu (tazalo) pawl cu, U Soe Maung le USDP pawl an si. Taza an cuainak kong cu a cung lei ka ṭialmi (a to h) in siseh, Constitution of Myanmar 2008 ning in siseh, UEC dan le dun in siseh, 2010 lio i, SPDC nih an rak sermi dan le dun ning in siseh ai kalhmi a um tiah taza an cuai hna hi a si.\nThil Sining Tazacuaimi hi, Acozah le UEC an si. Tazacuaitu cu U Soe Maung le USDP an si. Bia a ceihtu ding cu Supreme Court an si. Bia an ceih tikah Constitutionality kong ah auh a herhmi cu Constitutional Tribunal an si. Taza an cuainak kong ah kuttlaih le mithmuh an ngeihmi (evidences) a ngei biktu hi ralkap an si. Cucaah, 2020 General Election kong buaibainak ah ai telmi cangtu (actors) hi 1. Acozah, 2. UEC, 3. U Soe Maung, 4. USDP, 5. Supreme Court, 6. Constitutional Tribunal, le 7. Ralkap (Myanmar Armed Forces) an si lai. Zeidah A Cang Kho. Supreme Court le Constitutional Tribunal kutchung ah 2020 General Election a phichuak le 2021 kum ah Myanmar rampi zei tindah a si lai timi cu aa hngat.\nMyanmar ram chung mi tampi nih an hngalh khawh lomi cu(Writ/Sachuandaw) kong a si. Supreme Court ah Sachuandaw chuahpiaknak nawl hal i, thimfungpeknak phichuak (election result) biaceinak an rak tuah tawn mi a hnu bik hi 1961 ah a si. Constitution of Burma, 1974 ah Writ a um ti lo. Constitution of Myanmar, 2008 ah a um ṭhan. Kum 50 renglo hnu ah, Supreme Court biaceih ning in 2020 General Election buaibainak cu biakhiah a si cang lai. Ralkap (Myanmar Armed Forces) Ralkap nih 2008 Constitution Article 6 le 20 ning in si seh, Chapter 7 ning in si seh, Emergency Provisions in siseh, nawlngeihnak laak khaw a si. Asinain, an duh lo.\nAn duhmi cu, Election hlan ah an chim cang. Dan le dun ning tein tuah u an ti peng. Election lio zong ah dan le dun ning tein a kaimi acozah kan bawmh lai an ti. Atu lio ahcun, dan le dun ning in UEC rianṭuannak kha an langhter. Ramkhel (politics) a hngalmi nih cun, chimhfel a herh lomi an dirhmun an langhternak a si timi theihthiam a si ko lai tiah ka zumh.Cu caah, nedia ah ka chimh lengmangmi bia a um. Dingfel tein thimfung peknak tuah khaw a si ahcun, aho party hmanh nih ningcang lo in teinak hmuh khawh a si lo.Ningcang loin teinak a hmumi paoh cu, ningcang loin an cawlcangh caah a si. Myanmar rampi 2020 General Election a dih rih lo. 2020 General Election cangtu (actors) bu 7 i paihnak cu a nai cuahmah i, zoh nuam taktak cu a si lai. A hnubik i paihnak cu 1961 ah a si. Ka chuah hlan ah a si. Ka chan chung ah zoh nuam bik ram khel paihnak a si lai tiah ka zumh. Credit: Ngun Cung Lian


Dawtnak kut Pariat | Radio Veritas Asia\nDawtnak kut Pariat\nVoikhat Bible relnak – Hebrews 4:1-5,11\nThangtha Bia – Mark 2: 1-12\nNihin thawngtha bia kan theih mi cu minung pali nih a ke a zeng mi pa kha an rak zawnh i Bawipa hmai a phanh khawhnak hnga ding caah an bawmh nak kong a si. Gospel tial tu pa nih hi mi pali hna hi a ho an si kha a langhter lo. A nua rual maw an si hnga? Hawikom maw an si hnga? A fiang ngai mi cu hi mi pali hna nih Jesuh cungah an i bochan nak kha fiang tein kan hmuh khawh mi a si. Hi hna zong hi Jesuh thawngtha bia a ngai bal mi le khuaruahhar nak a tuah mi an hmu bal mi an si ti cu a fiang ngai mi zong a si.\nKan pawngkam um mi hna hi kan mah pakhat cio hna caah zeitluk in dah an biapit. Midang cung kan bawmh hna a si ah cun nikhat khat harnak kan ton tik zongah bawmhnak kan sin a hung phanhter tu hna an si kho.\nMi zengmi pa a damnak kong kan zoh tikah taksa dam nak lawng zoh hna hlah u sih. Mi nih an hmuh mi cu taksa dam nak a si men lai. Sihmahsehlaw, thlarau damnak hmuh hi a bia pi deuh mi a si. Jesuh nih: “ka fa, na sualnak cu kan ngaihthiam(Mk 2:5). Jesuh sin kan phanh a si ah cun taksa lawng si lo, thlarau damnak zong kan hmuh hrimhrim.\nJesuh nih damnaka pek lio te ah khan nahchuahnak a ngei mi hna zong an um: “Zeitindah titihin, Pathian ralchah in bia chim a ngamh hnga?”(Mk 2:7). Pathian sin a tangmi hna cu satan nih a tukforh lengmang ko hna lai. Jesuh Khrih thawngtha a chimnak hmun hmanh ah pei khuavang hna zong an um ve cu. Sihmahsehlaw, Bawipa nih bia chimnak nawl a pe hna lo.\nMidang cungah bawmhnak a pek kho tu si khawh i zuam zungzal hna u sih. Mi zeng pa a phor mi hna sining hi kan zoh tikah pakhat le pakhat cungah dawtnak an ngeih mi hi fiang tein a lang. Cu dawtnak nih cun a zengmi siseh, thihnak siseh, that lonak vialte a tei khawh dih ti hi kan hmuh khawh mi a si.\nThla kan cam hnga ding mi cu: “Maw Bawipa, pakhat le pakhat huatnak siloin, Dawtnak in a thleng kho tu ka siter ko sawh” tiin thla cam hna u sih.


Breaking News : Hakha Peng, Ramkulh Hluttaw No. 1 ah NLD in Pu Sonny Thang Cung nih bual a co – Onlinenungak\nBreaking News : Hakha Peng, Ramkulh Hluttaw No. 1 ah NLD in Pu Sonny Thang Cung nih bual a co\nBreaking News : Hakha Peng, Ramkulh Hluttaw No. 1 ah NLD in Pu Sonny Thang Cung nih bual a co. NLD – 3905. CNLD – 2611. USDP -765. Thla Hre – 754 (Inde). Reubin – 201 (Inde) Hnonmi mee 9 hna hi an si.\nBiden nih US President Sinak a Co cang. I Lungsak dingin Trump vote a petu pawl a Nawl hna\nTutan election phichuakmi kongah Trump cu a lung a tling kho rih lo i, tazacuainak tuah dingin thazaang a chuah peng ko rih nain, Saturday i Biden nih teinak a hmuh hnu in lungthin ai thenhmalmi American mipi pawl i lungsak dingin biachimnak a ngei.\nPennsylvania i buan a co hnu in cun President si nak dingah a herhmi mark 270 a lonh lehlam cang i, ni 4 chung i sualsaan hnu ah teinak a hmun. US khuapi tam u ah amah a tanhtu pawl cu teinak buai an tuah hna.\n“Hi kan ram mipi hna nih voice an kan ngeihpiak cang. Fiangtein teinak an kan pek cang,” tiin a khua Wilmington, Delaware i parking lot ah amah lomhpinak a tuahtu mipi sinah Biden nih a chim.\nPresident dirhmun in kan ram ah lungrualnak ka ser than lai, Covid-19 dohti dingin zoh a dawhmi nunphung le thazaang ka ser lai, kan economic thanchonak ka sersiam lai, American chungkhar caah healthcare thatein ka damhkhaanpiak hna lai, miphunthleidannak hi a hram in a bongh lai, tiah Biden nih bia a kamh hna.\n“America ah damnak tuah caan a si cang. Black voters pawl nan cungah kai lawm. Campaing ka tuah lio i ka tlakchiat lio bik caan ah a ka dirkamhtu nan si. Ka hnungah nan ka dirkamh zungzal, cucaah a tu cu nan hnunglei in kan dirkamh ve cang hna lai,” tiin Biden nih a chim.\nBiden cu a hawinu Harris nih mipi sinah theihternak a vun tuah. US Senator Kamala Harris hi America ah a sangbik dirhmun 2nak a si mi Vice-president a si cang lai i, Asian le Black miphun cawh vialte lakah Vice-president a tuan hmasabikmi nu a si lai.\n“Kan ram ah a um pengmi thleidannak hauruang pi Biden nih a bauh dihmi hi zeitluk thinlungput thadah a ngeih, ti a langhtertu a si. A vice-president tuan dingah nunau a si mi keimah a vun ka thim ko ngai hi,” tiin Harris nih a chim.\nRamdang in British Prime Minister Boris Johnson, Canadian Prime Minister Justin Trudeau le German Chancellor Angela Merkel hna zong nih Biden an lomhpinak an vun langhter cio hna. Cun conservative mi a cheu khat lila zong nih lomhpinak bia an hei kuat.\nBiden nih buan a co cang, tiin tv networks nih thawng an thanh lio ah hin Trump cu golf a tu cuahmah ko. “Lih rum ro in teitu dirhmun hna ah a vai chia len ve,” tiin Trump nih a thang a chiat colh. Biden a tanhtu pawl cu tor le cheng in mator lam khat in White House lei an panh hna.\n“Hi election hi ai limnak dingah tamtuk ai duh rih,” tiin Trump nih a chim.\nElection a phichuak kongah Trump nih tazacuainak a chuahpi len ko nain, tehte thitha in ai ngeih lo caah, a hlawhtlin dawh a si lo, tiin legal experts pawl nih an chim.\nBiden nih teinak a hmuhmi thawngpang a than le cangka Washington velceh ah lomhpinak authawng lawng a thang. Mipi hna cu an innleng cio ah an chuak hna, lam cungah mawtaw horn a tum na, khengbel chin a tum na.. an tor lulh hna. A cheu cu an tap. “We are the Champions” timi hla an vun phonh hna.\nBrooklyn i innpa chakthlang zongah mipi cu lomhnak in an au, an lam “yes” tiin an au lulh hna. Trump tanhtu pawl bel cu a lung a rawk na, a lung a hring na, a cohlan zia a thiam na, Trump minung an si, tiin ruahmi khuate mi hna an lung la kho dingin Biden nih thazaang a chuahmi vialte a cohlanpiak a thiam na..an i khat cio hna lo.\n“Ka lung a rawk, ka ngaih a chia. Tutan election hi timhciammaam tein hlenmi a si, tiah kei cu ka ruah ko hih,” tiin Pennsylvania, Mifflintown, Main Street ah a ummi Gridiron Pub ah manager a tuan i Trump a tanhtu Kayla Doyle, 35, nih a lungrawknak a chim.\nMichigan, Pennsylvania le Arizona ah “Stop the Steal” timi tlangtar in Trump a tanhtu pawl thinlin in an au hna. “Audit kan tuahpiak than u” tiin Phoenix ah duhlonak an langhter. “Biaceihzung ah teinak kan hmu te lai” tiin pakhat nih a chim.\nHarrisburg, Pennsylvania ah minung 100 veve hrawng Trump tanhtu le Biden tanhtu an i phomh hna. Cu bantuk i vuaknak tete cu a um pah ial cang. Hi kong hi thanh an tih caah a si. Election result ai fian in Trump a tanhtu pawl nih duhlonak an tuahmi a hun i ning deuh.\n“Ka sungh a si ah cun daitein nawlngeihnak hi ka pe hna lai lo,” tiin election hlan tein khan Trump nih a chim bal. Vote rel an lim hlan tein khan “ka tei cang” tiin Trump nih lih in a chim.\nVote an fir, tiin an lunghrimhnak hmun ah tehte kawl dingin legal team dirh ah a tha, tiin a team nih Trump an hnek lio pi ah “Biden nih buan a co cang e,” tiin tlangtlir a vun si colh ve.\nKan president Trump nih hin fawitein a lungthumh ai tim lo, tiin Trump a hawile nih an chim.\n:Vote hi relthan hei si ko hmanh sehlaw, tutan thimnak result a khutthal let than kho ding cu a si theng lem ti lo nain, tutiang ko ah cun Trump nih a lung thumh ai tim ruam rih lo. Tingchia ningtein tuak ah cun Trump a sungh lai hi a fiang ngai ko,” tiin Trump nih a zumhraih ngaimi pa nih a chim.\nRianhrang nih a Don colh\nPennsylvia nih Biden teinak a fehtermi hi Biden a tanhtu caah lunghmui ngai a si. Biden hi Pennsylvania i northeast ah a ummi Scranton sehzung umnak khua ah a chuak i, anih hi middle-class dirhmun in a thanglianmi a si. 2016 lio i Trump a rak dirkamhtu working-class pawl an lung a lak khawh dih than hna.\nNi kum ahkhan Pittsburgh ah campaign a tuah i, Tuesday ah khan mipi tonnak a tuah. Sehzung tampi umnak (industrial) state a si mi Pen. Mich., Wisc. le Minnesota ah hin an i tluk ngaingai ko nain, a donghnak ah cun Biden nih buan a co khawh than.\nRuahlo piin challenge a tong. Mail-in vote pawl kham dingin Republican pawl thazaang an chuah. Pulrai nih mipi a tlunh sual hna lai, ti zong a phang.\n1860 Civil War le 1930 Great Depression lio bantuk tein khan 2020 election hi US tuanbia ah a biapibikmi a si ve, tiah khaphnih nih an chim veve.\nBiden teinak a petu hi nunau, African American, college degrees ai ngeihmi le khuapi ah a ummi vunrang pawl an si hna. Rampumpi i popular vote le bangin cun Trump hi 4 million votes bak in a hleih, ti a si.\nUS senator le vice-president dirhmun in US cozah caah kum 50 deng tiang rian a tuan cangmi Biden kung cungah a tlung colh dingmi rian hna cu, pulrai kong i rampumpi ai buaibainak, economic than a khulnuarmi, miphunthleindak le police hna an thatlonak ralchanh in duhlonak langhtermi hi an si.\nAhmasabik kai hmaithlaak dingmi rian cu pulrai tawlrel le damh hi a si i, testing tuahnak kan teirtamh lai i, ngamdamnak kong mifimnak an biaka le fimchimhnak kan zul lai, tiah Biden nih a chim.\nNgandamnak dironh a hauh pinah, pulrai nih a chiatchuahmi economic sersiam than rian hi a ton a hau rih. Lockdown ruangah American 10 million nih rian an chuahtaak, federal lei in bomhnak a dih cang fawn.\nUS economy hi tumhchuk lei lawng a panh ko rih. Mipi rian lei kir khawhnak lam a tlawmtuk rih, abikin service industires a si mi sizung, mipi nomhsaihnak hmun ko hi an si. Hi rian ah hin nunau le zapi zaraan ko hi a tuar khun mi an si.\nWhite House ah zohdawh tein khuasaknak nunphung tharchuah ka hau rih. Trump nih hin ralkap unnak pungsan in a kalmi ramdang uktu pawl heh tiah a thangthat hna. Kum tampi chung hawitha ah kan i ngeihmi hna pawl zei ah a rel hna lo. White Supremacy a um, tiin a chim duh lo, US election system a dinfelnak kongah lunghrimhnak hrihrai a lenter. Hi vialte hi White House i president a tuan lio ah a tuanmi an si caah, ka remhsiam than dih a hau, tiin Biden nih bia a kamh hna.\nTrump a dirkamhtu hi an thawntuk ve rih caah, Democrats pawl nih an i ruah ning rup nih Trump cungah lehnak a tuah khawh lai an zum lo. Cu ti a si tikah cun, Trump a tuahsermi pawl hrawhpiak viar dingin Biden campaign nih biakamnak a tuahmi vialte hi a sualsanter (complicate) tu a si te kho mi a si. Trump nih tax cut tuah a timhmi, immigration policy a tuahmi, Obamacare hrawh a timh mi, Paris climate change le Iran nuclear deal in a chuahmi vialte hi an si.\nCun, US Senate hi Republican nih an control rih le bang ah cun, healthcare le climage change telhchih in Biden nih agenda a chuahpimiampi cu an khampiak te lai. Ai fiang rih lo mi Senate thutdanh an i cuhnak (Georgia le bangah cun January hlan ah ai fiang ding a si lo) a phichuak lawng nih hi kong hi lai a rel te ding khi a si.\nTrump, 74, caah cun tutan thil sining hi ai ruahlo ning tuk a hung si. Ram pumpi ah innlosak le zuar ah minthang pakhat a si mi Trump nih cun H. Clinton cu 2016 ah khan fawi ngaiin a tei. Kum 4 hnu belte ah cun 1992 lio i George H.W. Bush hnu in a hmasabik term hnihnak a co kho lo mi US president a vun si ruangmang ve cang lai.\nMipeem kongah a cawlcangh a tha lo ngai nain, Latino nih vote an pek ngai lehlam. Pulrai nih an economy a chiatchuahtuknak Florda hei ti bantuk zongah buai a co.\nRight-wing a tanhtu pawl le “America First” tiin tlaang a tarmi a duhtu khuatemi le vunrang riantlai pawl an tam ngai ko nain, a donghnak ah cun Trump cu a sung ruangmang ko.\n“Khuachiapa dehhlennak in luattermi ko kai lawhter. Khuadawm ni kum 4 chung kan ram a khuh i, zeitik thla a tian te lai, ti ka hngak peng,” tiah Washington i the Trump Hotel a lenglei ah Duane Fitzhugh, 52, nih Biden conglomhpek bu in a chim. Rawn Chin Admin


RALKAP NIH UKNAK AN LA THAI LAI MAW? FIANGTEIN ALANGHTER – The Chinlung Post\nFebruary 1, 2021 admin Lenhloi 0\nKawl Ralkap Nih Uknak An La Thai Lai Maw? 2020 Myanmar thimnak ah tor le cheng mee diklo thlakmi a um tiah evidence tling um lo in Kawl ralkapbu nih lam an rak i sial. Ralkap lei ttang mibu thenkhat an hung au, 2020 Myanmar thimnak mee diklo timi kong cun. Min Aung Hlaing hruaimi ralkapbu nih ‘tor le cheng mee diklo’ timi le an mibu auhnak kha 2008 Phunghram hman khawhnak ah an i hman huar.\nAnmah sermi Phunghram kha anmah sermi puhnak bia le an mibu aunak he anmah siarem zawng in an pehtonh huar. A si khona lopi khin, 2008 Phunghram Section 417 le 418 sullam he an hun pehtonh hramhram. Section 417 i ‘rampi fehfuannak le nawlngeihnak’ a hnorsuan khotu ‘tapung thawhnak, zaangen tuknak le a dinglomi hramhram thil’ timi he khan ‘tor le cheng mee diklo’ le an ‘mibu’ auhnak kha an pehtonh huar. ‘Mibu auhnak’ khi voi ‘tampi’ a cang tiah ralkap nih an hun ti.\nMah cucu, rampi buai khin sullam an hun i lak. Cozah nawlngeitu nih ‘tor le cheng mee diklo’ kong buainak an remhfel lo le ti khin ralkap nih thian an i cheh.An zenhmi hna Suu Kyi, rampi President, Minister pawl le ramkhel hruaitu pawl an hun tlaih hna, an duh zawng in thil an kalpi khawh naklai. Cun, Phunghram Section 418 i aa tialmi rampi ‘President nih (rampi buai tonsapup thanh tik ah) ralkap Commander-in-Chief (Min Aung Hlaing) sin ah cozah nawlngeihnak, phungser (legislative) nawlngeihnak le phung (judiciary) nawlngeihnak’ a ap lai,’ timi zawn ah, Vice-President I Mint Shwe (ralkap minung) tu tuanvo an pek. Mint Shwe nih cu nawlngeihnak 3 cu Min Aung Hlaing sin ah a ap huar. Hihi anmah sermi Phunghram an kalpi lonak si dawh a lo tuk. Credit:Salai B.Chan Khar.\nRelchap.Ralkap nih Pu Henry Van Thio, Kawlram Vice President 2 Tah An Tlai Maw? Laimi kanpa Kawlram Vice President Pu Henry Van Thio kongah thawngpang fiang a chuak cang. Hnangamtuk asi rih atutiang rih ahcun, zumtu vialte hna zong nih thlacamnak in bawmcio hna usih. Kan theihcio bangin Kawlralkap nih aanaa an tin lawng siloin ramhruaitu tampi hna cu ralkap nih an tleih dih hna i, a nih anih timi vialte hna cu tleihmi chungah an i tel dih. Kawlralkap nih tleihmi chungah laimi kanpa Kawlram Vice President Pu Henry Van Thio cu tthenkhat nih an tleih tiah an langhter.\nSihmanhsehlaw tthenkhat nih cun tleih mi chungah Vice President Pu Henry Van Thio cu aitel lo tiah an ti ve. Tutiang tleihmi chungah kanpa Pu Henry Van Thio cu amin aitel rih lo timi zong kan theih. Pu Henry Van Thio cu tutiang rih ahcun Pathian a kilven in a zohkhanh ko.Tuchun atu cabia langhtermi tiang rih ahcun kawlralkap nih kawlram vice president Pu Henry Van Thio cu an tlai rih lo, hnangam tein an chungkhar in an um ko tiah theih asi. Hmailei caan hna ahcun thil cu aithleng kho mi asi i, tutiang rih ahcun ralkap tleihmi chungah ai tel rih lo timi hi thawngpang ttha Laimi kan caah pakhat cu asi. Zumtu vialte hna zong nih him bawm tein kanpa a um khawhnak dingah thlacamnak in bawm cio hna usih.\nMah cabia hi vun relchih:Kum khat chung nawlngeihnak an laak than khawh men. Kan chim voi hra, kan tlawn Hranhring,” ti mi theo kan chuak ko ai. Vawlei cung ah Ramchung Ralthawh (Civil War) sau bik ram 5 lak ah aa tel mi cu kan Myanmar ram hi a si ve. Kan hnulei ah, “Tahlak ah nihchuak Myanmar ramkheel,” ti mi tlangtar in ca ka tial bal cang. Hmaikaltu cu NLD an si nain damti a hnulei in daamti pahtu cu vei an si. Hmaikal cu NLD an si. Kan hngalh cio bang NLD nih term hnihnak peh a timh nain tawh ngeitu nih nawlngeihnak cu an lak thiamthiam ko. Inn chung kan luh khawh nakhnga a pakhatnak bik a herh mi cu tawhfung a si.\nCu tawhfung cu vei kutcung ah a um mi a si tik ah zeitihmanh in chuh awk an tha lo.Nizaan tihnite ah an pu bik nih a chim mi cu, “Phunghram hi kan zulh tung lo ahcun a hrawh in hrawh a hau,” tiah a chim bal.February 1 cu Myanmar ram Ministers le Hluttaw Palai hna thimnak ni a si nain phone line siseh, internet line siseh, phih dih a si. Amah belte, Ni 70 hrawng hnu ah nawlngeihnak an laak thai ding le laak thai lo ding a fiang te lai, ti a si fawn.February 1, zaanlei 3:30 riang hrawng phih a si kha mu. Aruang cu nawlngeihnak lak an timh ca ah a si, ti cu a fiang mi a si ko. Khatlei ah a um ve mi cu, tahchunhnak ah, “2020 November 8 thimnak, Chinram hmanh ah ningcanglo mee 6000 renglo a um,” tiah vei nih an thanh kha mu.\nPhone line le Internet siseh, Radio siseh, phih dih a si tik ah zei thawngpang hmanh kan theih kho ti lo. Hiti vei nih nawlngeihnak an laak than mi kong hi vawlei cung minthang media a si mi, Aljazeera Media nih Mirang in caan tawite a thanh mi chung in kan theih khawh mi a si. Kan bia tawi ko seh. Tawh ngeitu lo cun innchung luh khawh a si lo. Pa That le Kawi Kir pheikalh (zuu cep) zingdaap kik lak i an tunh an ven lio ah, zingka daamti pah kha Pa That nih a tih tuk i, Kawi Kir, nang hmai ah kal law, kei nih a hnu in daamti ka vun pah lai,” tiah a ti. Kawi Kir nih aa fiang ve lo. Hmaikal a si poh ahcun, pasal ti phun in, “aw, si ko cuh,” tiah a ti. A hnu ah a lung a hung fim i, “Ka dua, Pa That, na thluak pei a rak tha tuk hi. Zeitindah a hnulei cun daamti cu na pah khawh lai,” tiah bia an i al i zing khat cep ven ah kum 70 renglo an rau ai. Cu theo, cu theo. By.Salai KB Thawng


US cu a buai chin lengmang cang, A thimi le zawtnak ngei mi an tam tuk cang. US ah um Chin mi ralrin tein um hna u si\nZahan suimilam 7: 15 ah Voice of America (VOA) nih atu US dirhmun a vun langter ning ah cun, a thimi hi minung 47 an si cang i, a zawtnak a ngeih mi hna hi minung 2179 an phan cang. US cozah nih emergency a phuan can caah ralrin tein um a herh ngai. State tampi ah minung 100 nak in le a cheu ah cun minung 50 nakin tam deuh um a khap cang caah cozah nawl ngaitein um i zuam ding a si\nThawngpang dang>>> Brazilian president Jair Bolsonaro cu tu lio zawtnak a ngei tiah vawleicung ah a thang cang. Amah ruangah President Trump tiang zong zawtnak a kai ve lai tiah lunghrinh a si. Nain nizan ah President Jair nih a chimmi cu, coronavirus zawtnak a ngei tiah an ka timi hi a dikmi a si lo. A tu hi ka damlonak kongah avoihnihnak an ka test mi result ka hngah lio a si. Zeihmanh nihin tinagah medical test ah thawngpang a um rih lomi asi tiah a ti. Brazilian president Jair Bolsonaro has denied reports that he has tested positive for coronavirus.He took to Twitterto confirm he is awaiting the results of a second test on Friday.\nBrazil President kong hi press secretary Fabio Wajngarten nih Instagram ah a tialmi a si tiah theih a si. Tuthla May 7 ah khan President Jair le Donald Trump cu hmuhkhat te ah tonnak le rawl dumtinak an ngei. Jair hi zawtnak a ngei tak tak ko ah cun Trump caah thinphang ngai ngai a si hnga. Nain nihin tiangah cun President Jair zong covid-19 zawtnak a ngei timi medical report zeihmanh a fiang rih lo. Press secretary Fabio Wajngarten cu zawtnak a ngei tiah fiang tein theih a si cang.\nPresident Trump le thlacam>>>> President Trump nih hin minung fimnak cu zeihmanh santlaihnak a ngei ti lo ti fiang tein a hngalh cang. Coronavirus cu fawi tukin US nih cun tei khawh ding in an I ruah. Nain nihin tiangah sii an ser kho ti lo. Pathian lawng lawng hi a kan khamh khotu a si ti President nih aa fiang tuk. Cu caah ramchung ah Thlacamnak NI a phuan hi asi. Nihin tiangah zawtnak ruangah minung 40 an thi i minung 1701 nih zawtnak hrik an kai cang. Uar a um kho tak tak. President nih hin a tu lawng hi Pathian sinah thlacamnak NI timi a phuang lo. May 3, 2018 zong kha Rampi thlacamnak NI ah a rak phuang cang.\nBe the first to comment on "US cu a buai chin lengmang cang, A thimi le zawtnak ngei mi an tam tuk cang. US ah um Chin mi ralrin tein um hna u si"


US Hrambunh Hna Caah Biapi Taktak Mi Citizen Phitnak Man Le Biahalnak Pawl Thawngthanh Nak – Chin 11 News\nUS Hrambunh Hna Caah Biapi Taktak Mi Citizen Phitnak Man Le Biahalnak Pawl Thawngthanh Nak\nPosted By: Chin News December 2, 2020\nUSCIS nih December 1 thawkin US rammi sinak (citizenship) camipuai phitnak an thlen lai timi kha an thlen than lai lo. Pemnak lei NGO pawl nih thlennak nan tuah ding hi a ding lo ( unfair) tiin tazacuainak an tuah caah atu bantukin an ngol thannak asi. Biaceihnak zung nih a ding ko tiin bia a khiah lo chung cu a thlen dingmi phung le lam vialte a takin tuah chuah lo ding in a um cang. USCIS nih biakhiahnak cu ni 60 chungah ceihpiak than dingin nawlnak tuahnak caan a ngei. USCIS cu mah tik ah cun President thimmi Joe Biden uknak tangah a um cang lai. President Trump nih fimthiamnak a ngeimi pemnak lawng on i a dang pemnak paohpoah kham dingin a zuam. Cucaah President Biden nih zung rian a thawk tikah thlennak pawl kongah zei a cang lai ti cu ka thei lo.\nHi thlennak pawl hi a ngol cang:\nUSCIS nih citizen phitnak N400 ah a man U$ 1170 tiang kai an rak duh. Nain atu cu biaceihnak zung nih a man cu U$ 725 ah um rih ko seh, biaceihnak zung nih na kai kho a ti hlan paoh cu mah zat lawngin a man um ding.\nBiaceihnak zung nih zulh phung thlen asi a ti hlan chung paoh cu foodstamp/Medicaid hman in phaisa lak lo dingin nawlnak tuah khawh zong asi rih ko lai.\n(Becky Nelson nih mirangca in a tialmi ka lehmi asi. Becky Nelson cungah ka lawm)\nCatialtu: Salai Z T Lian


Kawl ralkap le palik kut in rammi nunnak zeizatdah a liam rih lai – The Cherry Par\nThindomh A Si Cang, Kawl ralkap le palik kut in rammi nunnak zeizatdah a liam rih lai. Nunnak pakhat liam hmanh a tam lei a si cang ti lio ah. Do-au mibu cung ah kutthlak le tlaihkhih muisam len aa timpah cang rua, nihin in. Thin a lin deuhdeuh lai, zaangen in palik le ralkap he i tukdennak risk a sang deuhdeuh lai. Cucu thindomh (critical concerns) dirhmun a si cang lai. Dimawkaretik uknak dothlen hi a man a fak tuk timi kha hnathlam ah a thangthan. Chungkhar tlingte in aa nuam dekmak komi nun kha mitha rual nih an hrawh. Nun a liam sual ding kha phan lo awk a ttha hrim lo. Tlerhnak caah kai tinh lo, nun pakhatte hmanh ka uinak kong kha ka moral principle in langhter ka duh bia tu a si.\nCucaah, mahte nih lung i thlehnak in, a man a fak tukmi dothlennak ah an luh cio ding kha a dikmi a si, thih le nun kar, fai le nam kar, thilchia le tilet karlak ah mah nun ui lo in, ram le miphun caah nun derthawm ah va chiah khi a si. Cucaah, ramleng um nih i tel forh nakin anmahte biakhiah cung ah dirpi kha a dik deuh ah ka ruah. Fimthiamnak, chaw le va le hmur le kaa hmang in va dirpi tiang khi hmualngei cem i kan tuah khawhmi a si ko lo hlah i? Thaizing ka zenh, kiptuh ka tih, zei dirhmun ah dah kan semnak ram a phak te hnga. Thlaza camnak hi ka tuah khawh tawk a si.\nRelchap, Kawl Ralkap Nih Uknak An La Thai Lai Maw? 2020 Myanmar thimnak ah tor le cheng mee diklo thlakmi a um tiah evidence tling um lo in Kawl ralkapbu nih lam an rak i sial. Ralkap lei ttang mibu thenkhat an hung au, 2020 Myanmar thimnak mee diklo timi kong cun. Min Aung Hlaing hruaimi ralkapbu nih ‘tor le cheng mee diklo’ timi le an mibu auhnak kha 2008 Phunghram hman khawhnak ah an i hman huar. Anmah sermi Phunghram kha anmah sermi puhnak bia le an mibu aunak he anmah siarem zawng in an pehtonh huar. A si khona lopi khin, 2008 Phunghram Section 417 le 418 sullam he an hun pehtonh hramhram. Section 417 i ‘rampi fehfuannak le nawlngeihnak’ a hnorsuan khotu ‘tapung thawhnak, zaangen tuknak le a dinglomi hramhram thil’ timi he khan ‘tor le cheng mee diklo’ le an ‘mibu’ auhnak kha an pehtonh huar. ‘Mibu auhnak’ khi voi ‘tampi’ a cang tiah ralkap nih an hun ti. Mah cucu, rampi buai khin sullam an hun i lak. Cozah nawlngeitu nih ‘tor le cheng mee diklo’ kong buainak an remhfel lo le ti khin ralkap nih thian an i cheh.\nA cunglei an thilti nih ‘hramhram in/ puarhrang uknak lak (coup)’ sullam khen dawh a si ko. Asinain anmah ralkap nih ‘coup’ kan tuah an tinak hmuh awk a um lo, 2008 Phunghram ning in cawlcang khin an i chim. Hi nih hin, 2008 Phunghram ning in, ralkap nih thimnak an tuah lai i, rammi thimmi cozah sin ah uknak 3 kha an khirh than te hna lai maw tiah biahal tuah lo awk a ttha lo. Phunghram Section 429 ah ralkap Council nih ‘thla 6 chung ah Phunghram ning in general election’ a tuah lai, a ti. Zeidang ramchung buainak pipuam um lo ahcun, ‘cu general election’ cu, an tuah awk a si hnga. Asinain an tuah taktak ding le lo ding cu, chim ngam a si lo. ‘Ram a buai rih’ tiin thla 6 chung ralkap nih kan ukchap lai ti khawh lengmang khi a si ko rua.\nAtu cu, Min Aung Hlaing kut ah uknak nawl 3 a um ko cang le Phunghram Section 420 ning in, rammi covo pakhat maw, pakhat nak tam dek, ralkap nih an hrawh chung khawh, asiloah, an chak in an rengh khawh. Khungkheng! tiah ram mibu thawh zau i, ralkap duhlonak au ding khi, ralkap duh zawng tak a si ziar sual lai tiah phang a um. Cuti rammi an au ahcun pei ralkap nih an ttih lai le uknak an thlah lai cu tiah hmuhning dang a um kho. Asinain rampi buai vima i, cu chuankhan cun, ralkap nih uknak tlaih peng lai kha a si kho mi a si lonak a um rua lo. Credit; Salai B Chan Khar\n← Ralkap Uknak Kan Doh i Kan Tei Ahcun 2008 Phunhrampi Zong A Rawk Cang Lai\nRalkap Nih Nawl An Chuah Cang I, Tihnung A Si Cang →


Chin Party Nih Cawntlak Australia Zuamcawhtu Party Hruaitu Mr. Bill Shorten - THE CHINLAND POST\nChin Party Nih Cawntlak Australia Zuamcawhtu Party Hruaitu Mr. Bill Shorten\nEditorial| 2019 May 19| Kum 2019 Australia rampi thimnak ah ruahning bantuk siloin khuaruahhar thil a cang. Labour nih an tei hrimhrim lai tiah chim chungmi a si. Nain, atulio cozah tlaitu Liberal nih an tei than ai.\nCozah tlailiomi, Prime Minister Scott Morrison nih, “khuaruahhar thil (miracles) a cang timi hi ka zumh zungzalmi a si,” tiah teinak a fian in lawmhnak an tuahnak hmun ah a chim.\n2019 May 18 ah ram pumpi in thimfung an thlakmi a relmi a dih dongh lei a phan pah cang. A dihlak in hngalh a si rihlo. Nain, cozah ser khawhnak ah thutnak 76 hmuh a hau i, zuamcawhmi chung in Liberal nih zatuak 76%, thutnak in 75 an hmuh cang. Labour nih, thutnak 67 lawng an hmuh rih tiah BBC nih a tial. Cuaah Liberal nih an tei lai tiah a fiang ko cang.\nThimnak ruahdamh chungmi le thimfung thlatu paoh thlak dih ah ruahnak halmi ‘Exit Polls’ nih cun, kum 6 hnu ah Labour nih a tei si lai tiah an ti. Nain, a rak si lo. Sungh le tei cu a phung a si ko. Palh zong a phung a si thiam fawn.\nTutan ah, Labour Party nih teinak hmulo in an sungh dingmi a fian cangka in an hruaitu simi Bill Shorten nih Party hruaitu sinak kaa din lai tiah a thanh colh.\n“Atu ahcun, a fiang ko cang. Labour nih kan tei hrim ti lai lo i, cozah kan ser kho lai lo. Cucaah, Party hruaitu sinak in thimnak ah ka lut ti lai lo, hruaitu sinak in kaa din” tiah thanhnak a tuah colh.\nHihi Chin miphun in ramkhel phu (political party) hruaitu nih ruah a herhmi le tuah a herhmi a si. Kum 2015 lio ram pumpi thimnak ah Chin min a pumi party phu 3 an um ti khawh a si.\nPu Zam Cin Pau @Zozam nih hruaimi Chin National Democratic Party (CNDP), Pu David Ngai Sak nih hruaimi Chin League for Democracy (CLD) le Pu No Than Kap nih hruaimi Chin Progressive Party (CPP) tiah an um. An phu thum in teinak an hmu lo. Kum 2015 thimnak ah, anmah an i cuhnak hmun lila ah an rak sung.\nKum 2015 thimnak lio ahhin, mi tampi nih rak chimmi cu teinak a hmulomi hruaitu lutlai, amah aa cuhnak hmun lila ah a sungmi hruaitu lutlai, an party in teinak a hmulomi hruaitu nih a sungh caah aa dinh awk a si timi caihphainak tete a rak um len cang. Hihi ruah herh ngaimi zong a si.\nA takngai ahcun, hruaitu tuantu ding a dang zong an um hleilo caah kan i din timi thanh hna sehlaw, anmah phu (party) nih anmah lila kha kan dirpi than ko, kan tuanpiak than ko tiah an khinh than khawhmi a si ko.\nNain, Chin party hruaitu pathum ning in aho awka hmanh in dinhnak kong thanhnak a rak chuak lo, an sunghmi kong ah zei chimrelmi a rak um lo. Ramdang ramkhel sining kan zoh ahcun, hruaitu nih teinak a hmuhlo, asiloah, a biakammi a tuah khawhlo ahcun, dinhnak an hal i, an i ngol colh lengmangmi kan hmuh.\nHihi Chin ramkhel phu hruaitu nih an i cawn awk a si.\nAustralia in ralkah, zuamcawhtu lei in hruaitu (opposition leader) Bill Shorten lawng siloin UK ah Prime Minister a tuanmi David Cameron zong nih a biakam ning in a sungh caah Prime Minister kum 6 a tuan hnu ah a ngol tak. A chimmi a tuah taktak tinak a si.\nCucaah, Chin miphun zong nih Ramkhel ah a puitlingmi kan si khawh nakding ah, hruaitu nih tlamtlinlonak i hmuh thiam in tangtum, sinak, thutnak kaltak le midang caah hmunhma serpiak hi i harh awk a si ve hnga lo.\nCun, a hlei in ruahchih a haumi cu kum 50-60 cung upa lawng hruaitu le uktu ah ruahmi lungput zong hi thlen a hau cang. A hleikhun in kum 60 tlin i cozah riantuanmi, rian dang rak tuanmi dinh cang hnu, zaalak riantuan cang hnu ah Ramkhel luh in hruaitu le uktu tuan than timi lungput zong hi kan ramkhel hruaitu upa, kan pale nih nan ruah ngai a hau cangmi zong a si. Ram uktu le hruaitu sinak hi tar hnu thih, lungdonh ah cozah rian aa dinh hnu in cucu a tling i, a tuan ta manh ti ding men ahcun a paam tuk.\nTuchan ah, vawleicung ram ngan le ram thangcho tampi mino kum 40 faitluk nih an hruaimi a um liangluang ko cang. Tahchunnak ah, atu lio Canada hruaitu hi Justin Trudeau-kum 47, New Zealand Prime Minister hi nu a si, Jacinda Ardern hi 38 lawng a si. Obama zong vawlei cung ram thawng bik a hruai thawk lio ah kum 47 tluk lawng a si ko.\nCucaah, Chin miphun ramkhel kan pale, an kan hruaitu nih vawleipi ramkhel sining le thlihran zoh pah in thithruai le kalpi thiam a biapi ko cang. Thutnak kianh duhnak lungput, tangtum a poi ah chiahlonak lungput le kum upat hnu thihthlak in mizapi palai in cozah ah tel than duhnak lungput hi cu kaltak le i thinh a hau ko cang ….\nPrevious Hakha Ah Zatlang Bu Nih ‘Kawl Titoih Puai’ Zeitin An Rak Doh\nNext Editorial: NLD Cozah Nih Ramdang Miphun Sinak A Lami A Thleidang Maw?


Min Aung Hlaing kongah thawngpang dik lo a chuak! I ralrin hna usih – Chin World News Evening\nMarch 2, 2021 Salai Van Myanmar News\nBangkok Post Journalist pakhat a simi Larry Jagan nih ralbawi Min Aung Hlaing cu China a zaam tiah thanhnak a tuahmi cu amah lila nih fianternak a hun tuah ṭhan. Ralbawi Min Aung Hlaing cu China ah a zaam ṭhan loh.\n“Cacawn nikhat ni Bangkok Post thawngpang ka ṭialmi (ka article) cu ṭha tein zohnak ṭhannak ka ngeih lo caah theih palh sualmi le rel sualmi a si. Ralbawi Min Aung Hlaing cu nirukni ah khan China a kal lo. Ṭha tein a relmi nih cun fehter a si lo timi kan langhtermi an i fiang ko lai.\n“Thawngpang ka chirhchanmi nih a ping ah a ka hruai caah le thukpi in khuaruah lo ruangah a si. Careltu nan dihlak in Min Aung Hlaing China a kalmi thawngpang dik lo nih nan lungvaihter in in cawtter hna hlah se,”tiah mipi sinah fianternak a tuah ṭhan hi a si.\nBiakilh: Kanmah nih a tawi fiannak in kan von lehchinmi a si i cunglei i hmanthlak kan taarmi ah tling tein le fiang deuh tein rel khawh a si lai.\nUpdate: 8:40 PM March 1 ah Hakha khuachung tlaihmi Nu 8, Pa 15 an si; Thaizing an thlah than hna lai. Nihin chun duhlonak langhtermi chung in le lam ah riantuanmi le a chawklet sawh mi chung in, minung 23 tluk an phan tiah theih a si.\nHi kong ah pehtlai in, CNF in Vice Chairman -III Dr. Sui Khar nih, Ralkap lei Border Minister (Ramri Vuanci) a chonh tiah kan theih. “Hakha ah tlaihkhih a tong mi kong ah [CNF] an lung a lawmh lonak kong a chimh tik ah, Ramri Vuanci (Border Minister) nih, atu an tlaih mi hna cu thaizing ah an thlah than ko hna lai. Mi sawhsawh, a chawklet sawh mi le riantuan mi an tlaih mi hna cu thaizing ah an thlah ko hna lai. Nain, hlathlai deuh a herh mi minung, hruaitu deuh bel an i tel a si ahcun, hren chap an si kho men” tiah naihniam sin in kan theih.\nTlaih khih a tong mi kong ah, Hakha Palek zung auhnak in hruaitu upa cheukhat zong tuzaan sml. 8 tluk ah tonnak an ngei tiah kan theih. Nihin tlaihkhih a tong mi vialte caah, Pyidawtha Sang nih Zaanriah an rin hna i, IBC Biakinn nih, zaanthuanh puan an rinh hna tiah theih a si. Source: The Chinland Post (Photo: CHRO Facebook Page)\nFalam District GAD rianṭuantu minung 51 an umnak Pi Rebecca lawng CDM ah a telmi a si\nBreaking News: Russia Nih Anupi Kawl Ralhrang Sinah Raltuk Nak Vanlawng Cu Tlam Tlingtein Akuat Cang Lai


Hazard: “Tu Season Dongh Ah Biakhiahnak Ka Ser Cang Lai” - Ramleng Chinmi\nHomeSportsHazard: “Tu Season Dongh Ah Biakhiahnak Ka Ser Cang Lai”\nNovember 15, 2018 Dar Din Sports 0\nEden Hazard nih tu season dongh tikah khin biakhiahnak a ser ding kong a chim i, Chelsea a chuahtak ding le chuahtak lo ding kong cu tu season chungah hin a fiang rih lo tinak a si.\nBelgian star Eden Hazard hi Real Madrid ah a lut lai timi thawng a thang ngaingai i, World Cup a dihka lebang ah khan cun hi kong hi a sport media kip ah hmuh a rak si. Chelsea caah tu season zongah hin san a tlai hringhran hoi i, Blues caah kum 2020 tiang contract a rak tial cang caah hi ruangah hin rianrang cun chuah dawhdang a si lo. Amah Hazard hrimhrim nih hin Real Madrid caah chuih cu a saduhthah bikmi a si ve.\nReal Madrid lei zong nih caanrem a um paoh ahcun Hazard cawk hi an i hne lai lo ti a si ve. Hibantuk thawngpang a um ruangah hin thenkhat nih cun January thla ah khin Hazard nih Stamford Bridge a chuahtak men ko lai tiah an zumh.\nHazard nih, “Atu ah hin cun Chelsea lawnglawng ruahmi ka ngei i, tu season a donghnak dingah thla 7, thla 8 hrawng a um rih. Cu hnuah cun thawngpang a phundang maw phundang lo ti cu hngak rih ko hna usih” a ti.\n“Coach he hin kan lungthin put ning ai lo ngaingai i, player hna nih football kan ruah ning bantukte in a ruah ve i, kan lung ai rual ngai. Napoli chuih ning zoh ulaw, an thiamning nan hmuh ko lai, khakha Sarri thawngin a si. Cu bantukin Chelsea zongah hin kha bantuk puai zohdawh ngaimi kha a hun i luhpi i, amah duhning tein a chuih khotu player a ngei fawn. Atu ah hin cun kan i nuam i, football hi tha tein kan chuih kho ko” a ti fawn.\nKum 27 a simi Hazard nih hin atu ah hmailei a konglam chimphuan hau ah a ruat rih lo i, Chelsea caah biatak tein chuih kha abiapi bikmi a si rih kong a chim. Season dongh tikah khin cun khuaruahnak thar he thil a cuanh ding kong a chim fawn.


kuak le zu hi athalo tih hi Ronaldo zawng nih adoh ngai hi – Chin 7 News\nkuak le zu hi athalo tih hi Ronaldo zawng nih adoh ngai hi\nMay 18, 2019 admin SPORT, WORLD 0\nVawleicung bawling chuih thiam minthang christiano Ronaldo tuanbia hin thazang lak khawh i zuam ve law, chungkhar khawsa ngaiin an rak um ve apa lo tuahmi zu tama as ii, anu mi in ah duh poh in rian an vial mi asi. Cu hna pahnih fa christiano Ronaldo cu vawleicung bawlchuih thiam tampi hna lak ah alar bik asi. Tu tan hin vawleicung minthang Christiano Ronaldo tuanbia ngaih nuam tak tak mi ka van langhter lai.\nRonaldo hi mi fel ngai mi asi, kuak azu bal lo i, zu zawng ading ballo. Zu din aduhlo nak aruang cu zu ruang i thimi apa atheihter than tawn ruangah asi. Cu pinah kuak le zu hi vawleicung bawling chuih thiam bik asi nak ding i dawntu thil thalo bak mi asi tiah ati. Cu lawng siloin lentecelhmi hna chungah taksa i, tattoo suailo mi cu an tam lai ka zumlo. Ronaldo nih hin ataksa ah Tatoo pakhat hmanh asuai ter lo.\nTattoo suai aduhlo nak aruang te hi uar aum ngai. Kum chiartein thi vawihnih apek tawn, tattoo aneih ah cun apek kho lailo caah Tattoo ataksa ah asuai duhlo. Sporting Lisbon i, acoach hmasa cem Paulo Cardoso nih cun a bawling chuih hmasa bik kha cu ka philh kho hrim hrim ti lailo. Ka Assistant sin zongah abawlung celh thiam ning ka rak chim bal cang. Bawling chuihmi hna lak ah hin asaubik bawlung achuih lai nak kawng le\nmi hlawhtling asi lainak kawng zong ka rak chim bal cang tiin Ronaldo kawng arak chim bal cang. A no deuh lio i, bawlung (practice) ning hi thil harsa ngai asi. A ke ah hin thil rit ngaimi temin cu buin bawlung achuih tawn. Thilrit he duh pohin bawlung achuih khoh ah cun bawlung sawsawh cu rang deuhin ka chuih kho lai ti atheih caah asi. A thil cawn mi pawl hi alak ka cu asi hrim hrim lo. Bawlung ah cun arang cem zawng asi. tlik zong ah the best award kha a kaih cem.\nzudin ahmang mi kan si ah cun theih aherh taktak mi asi.\nThailand hngakchia chuak kaa cu anun buin an phum i uico nih achanh.(+video)\nNunnak hi kan mah ta si lo, Michael Jackson zong nih Vawlei ah kum 150 nun a rak duh ve ko\nPipe(pep) chung ah mah diriamnak atuah caah achiatha cu?\nBank damiah teih tu Kawl Ralkap bawi pakhat an tleih


Hi Tuanbia Hi Rel Khawh Rak I Zuam Hrimhrim: Zeitluk In Dah Nu Le Pa Nihsawh Ṭih A Nung Ning, Hringtu A Nu Nihsawh Tuk Ruangah Lungtum Ah A Caangmi Pa Video – Kenret News\nHi Tuanbia Hi Rel Khawh Rak I Zuam Hrimhrim: Zeitluk In Dah Nu Le Pa Nihsawh Ṭih A Nung Ning, Hringtu A Nu Nihsawh Tuk Ruangah Lungtum Ah A Caangmi Pa Video\nJune 15, 2018 admin Knowledge 2\nHihi tuanbia nih hin fim an chimh ve hrimhrim lai. Keimah pumpak hrimhrim in hlawknak tampi ka ngei. Zeitluk in dah nu le pa nih a kan dawt, kan zawn an ruah ti hi ka pemh ve i, ka lung a fiang khun. Cu lawng hlah nu le pa cu vawlei kan mit hmuh Pathian an si taktak ko timi fiang tein a langhter. Attha kho taktak rak rel ve hrimhrim. Hi tuanbia Marlin kundang tuanbi a si.\nMarlin kundang hi a chuah hlanh, a nu nih a rak pawi lioah a pa nih a thih takmi pa, pa ngei lo asi. Cu ruangah a nu nih pa ngei lo a si ti a fapa zoh tikah a zaangfak tuk hringhran cu ruangah hi a fapa nih a duhmi phun vialte cu tuahpiak khawh dih a zuam. A chuak ka tein ka pa tiah auh awk a ngei lomi pate a si. A fapa caah nuttha, zoh chun awk tlak nu marlin kundang a nu cu mirum pa pakhat nih a zoh tikah a zaangfak tuk.\nCu ruangah a fapa te cu a sinah a fapa bantuk in um dingin le i zohkhenh dingin a nu cu a hal. A nu nih a ruah tikah a minung sinak in cun a celh ve hrimhrim lo nain a fapa caah a tthami le thiltha a si lai ti a hngalh le ruat bu tein a fapa cu mirum pa sinah um dingin cun a kalter. A fapa marlin kundang cu mirum pa in ahcun a um. Mirum pa inn a um thawk cun sunghno a nu cu a ruat hrimhrim a ruat ti lo a philh bakin a philh. Mirum pa inn ahcun nu ngei lo le mirum fa taktak bantuk bak in khua a sa.\nAsinain sunghno a nu nih cun ka fapa ka ngai tuk cang tiin ton hmuh a va timh tawn, nain a fapa nih cun a rak hmuh duh bal lo. Nikhat cu ruah lo piin a nu he lawng (ti lawng) a dinhnak hmun ah an i ton. Cu caang ka cun a nu nih cun a rak ngaih tuk mi le hmuh duh ton duh ah kawlmi a fapa cu amah min taktak marlin kundang tein cun a hei auh. Asinain a fapa nih cun nangmah nu hi kan thei lo, thil hal duhmi na ngeih a si ahcun tihzah upat bu tein ka hal ko ca tiah a fapa nih cun a leh. A nu cu lungrawk ngaiin a um.\nKa fapa, na zawn kan ruah tuk ruangah hawi lo ve seh tiin le, ka sinah sifah buin cun tthang hlah seh tiin zuanruahnak kei nih kan um ter tiin lungrawk ngaihchia ngaiin a um. Tlawmpal ah nu cu a sum kho ti lo i, hitihin a fapa cungah cun bia a chim, nang cu hi lungtum bantuk an si i, na tilawng hna zong lungpi bantuk a si tiah a fapa cu ati.\nCuticun a nu bia chimmi cu zei ah rel loin nihsawh ngaiin a lawng cung ahcun a cuang i a kal cu tlawmpal ahcun ttek nih a lawng he a den hna i, a konglam an vun dothlat zoh tthan tikah cun lungtum pi a rak i cang tiah theih a si. Hihi 1805 kum i Indonesia ram Pasar Paya Pandang hrawngah a cangmi a si. Marlin kundang cu a nu bia chimmi zei ah rel loin le a nu a nihsawh tuk ruangah lungtumpi a cang diam ai.\nNote: Cafang kan i palh mi a um len ko nain,nan kan theithiam lai kan nawl hmasa duh hna. Hi tuanbia nih hin zetindah na nun ah a rian ttuan fim an chimh ve. Hlawtnak an pek maw?\nNorway Ah Kan Lai Hlasthiam Pahnih Jenevy Le Thawngaa An Tlawng\nPortugal Cakei Pi Cu Spain Vawmpi Nih A Kham Kho Nemmam Lo Ronaldo Hi Cakei TakTak Cu A Si Ko\nThe Chokhlei Post


2017 Ah Ai Thlengmi Theihawk Phung Pawl – Chin Community in Norway\n2017 Ah Ai Thlengmi Theihawk Phung Pawl\nMarch 3, 2017 ccn 0 Comments\n1. Motor ngeih man (årsavgift) cu a luancia kum hna naakin tlawmpal a ttum deuh. 3185 kroner in 2820 ah an tthumh.\n2. Fale zohman (kontantstøtte) a luancia kum hna naakin a kai deuh. Kum 1-2 kar fale mucu (barnehagen) ah na chiah lo, an ngahlo ahcun, thla khat ah 7500 Kroner na hmuh cang lai. Kum dang ahcun 6000 kroner peek a rak si.\n3. Fa hrin, kum 15 tang fa i cawm tikah peek tawnmi (engangsstønad) cu 2016 ah 46, 000 kroner asi nain, January 1, 2017 thawkin cun, 61, 120 kroner ah a kai. (Foreldrepenger a hmu lomi lawng engangsstødnad hmuh khawh asi. Atlangpi cun rian ngei lo pawl caah asi).\n4. 2017 thawkin mihar bawmhnak (sosialstøtte) a lami na si i kum 30 tang na si rih ahcun, hlan bantukin um sawhsawh a ngah ti lo, cawlcanghnak (aktiviteter) pakhatkhat telter na si cang lai. Cawlcanghnak tuah termi ah i tel lo- zawtfah le poipang a ruang dang um lo ahcun- tikah, bawmhnak a zawr lai.\n5. Bu pakhat khat sinah bawmhnak na duh zat peek khawh asi. Nain, cozah nih hi tiang pek ahcun, a kirtthan (fradrag) hmuh khawh asi an timi tuak zat a um. Cuhlan ahcun kumkhat ah 25,000 kroner a rak si, 2017 ahcun 30, 000 kroner tiang an kaih. Chim duhmi cu 2017 chungah 30, 000 kroner tiang na peekmi cu, zeimawzat a kir tthan lai tinak asi.\n6. 2017 thawkin, cuhlan Norway Rampi krihfabu (statkirke) a dirhmun cu zumhnak bu dang bantuk cio lawng a hun si cang (1536 thawkin statkirke arak si). Biaknak le Rampi hruainak tthennak (Separation of Church & State) fiang deuhin ai hun i thlek tinak asi. Hi kong phunghram hi 2012 ah an thlenmi asi- statkirke cu folkekirke tiah a dirhmun an thlen. Nain 2017 thawkin cun, statkirke rianttuantu vialte cu cozah rianttuantu (offentlig ansatte) an si tilo i, anmah krihfabu tangah a ttuanmi (ansatte) an si cang lai tinak khi asi. (relchap-http://www.lawandreligionuk.com/…/separation-of-church-and…/)\n7. January 1, 2017 thawkin, kum 18-57 kar mi pakhat nih Norway rammi sinak (Statsborgerskap) sok tikah, holh a chim (muntlig) a tlawmbik A2 level le Norway nunphung kong test (statsborgerprøven) a lim/awn a herh. December 15, 2016 hlanah soknak ca a ttial dih cangmi le phaisa dihmi zong a pe dih cangmi na si ko nain, palik zungah tonnak caan na hmuh lo ruangah, soknak na ap khawh lo sual belte ahcun, January 1, 2017 hnuah soknak na ap zongah phung thar nih an hreng lai lo.\nPhung thar nih a hren rih lomi hna cu;\n# Norway ungdom/videregående sianginn ah nunphung cawnnak (samfunnsfag) a rak cawng i, buaktlak hmak (standpunktkarakter) peektlak na si ahcun. Hmak hmuhnak catlap ap a herh.\n# Norway university/høyskolen pakhat ah norsk samsunnsfag atlawmbik studiepoeng-10 a cawng cangmi na si ahcun. Hmak hmuhnak le cawnmi kong ai ttialmi catlap ap a herh ve.\n# Fakpi le caansau zawtnak a ngeimi na si ahcun phung nih an hreng ve lo, nain na zawtnak a langhtertu sibawi catlap na ap ve a herh.\n# Silole biapi tukmi le poi tukmi thil sining pakhatkhat ruangah “test” na tuah khawh lonak langhter a herh. Ca in fiang tein langhter khawh aherh.\n# Kommune pakhat nih a luanciami ah samfunnskunnskap cawn lo dingin le test lim hau lo dingin luat ter mi na si ahcun. Kommune nih kha bantukin an in awlhnak catlap ap chih a herh. (Fiangdeuhin relnak: https://www.udi.no/…/nye-krav-for-de-som-skal-soke-om-nors…/ )\nNOTE: Careltu dangdang zong nih theih herh tiah nan ruahmi phung ai thlengmi dang hna um rih ahcun, kan chappiak chih te uh! Palhmi hna um sual zongah ka remh piak te uh tiah kan nawl hna.\nPrevious Previous post: Chin Miphun Ni Hi Lungrualnak Caah Hman Ding A Si\nNext Next post: CCN Secretary nih CSUN Tonnak Ah Fimcawnnak Biapit Ning A Chim Lai


Len Zing Zathang: Ka Ta Te Aw Sangau Khua YLA Nih Thilak In An I Vuak An I Thah Beh Cu Kan Celh Hrim Lo Ee – Chuncha News\nKa ta te aw a lang in e kan tah ve e ka ta sian lo te mi ram dang ah nan kan liam tak hi cu a fak tuk mu ram tang te ah an in vuak le an in thah beh thei lo ban tuk te an i um ter YAM pawl nih thi lak in an in thah ko sangau khua YAM nih a fak tuk e ka lung sak hrim lo e ka ta a zei tluk in dah na va in lai mu ka ta na in ning le na thawng pang hi cu a dai kho lai lo mu.\nPhilh um lai lo e a dawh a thiang hlim mi van sui khua lipi ah khin mu rak kan dawng te ko mu a thiang a dawh mi van ram tu ah va kal ko cang mu kyaw kyaw ka ta awww cawng thia ka nu u nau le khua mi nan cung ah kan i lawm tuk sung lawi te in nan kan fim le nan kan dawt nak hi cham kho lai lo e kan pa thiam tu nih in zoh kenh ko hna seh law. Credit: Len Zing Zathang\nThil sining relchih: Sangau-I YLA President Le A Hawi Minung 6 Hremnakin Pu Dar Hei Le Pi Ci Pen An Fapa Kyaw Kyaw (Kum-50) a nunnak a liam??? Date: 29 December 2020 Pu Dar Hei le Pi Ci Pen an fapa tlangval Kyaw Kyaw (kum-50) Tayagone khua mi Kalamyo District, Sagaing Devission cu Sangau khua Mizoram, lo thlam a riah nak ah 28.12.2020 Monday zingah kum 5 tluk khua a sak nak Pu Fela a fapa le pa-2 nih a ruak in an hmuh. Kyaw Kyaw a Pa hi Dawng Va, Hakha Peng a si i a Nu hi Cawngthia, Thantlang peng a si. Kawl ram lei ah a pemmi an si. Kyaw Kyaw hi Kuli tuan dingah India Mizoram leiah a kal mi a si. Kyaw Kyaw he aa naihniam taktak mi chungkhat le Mizoram a ummi Kyaw Kyaw a dawtu hna sinin a thih nak kongah hitihin an chim:\nCun, Kyaw Kyaw tah tiah an hal than hna i, ka dam pah lo a ti i, lo ah ka rak riak ko lai tiah an kan ti tiah an President pa nih hin a chim. YLA President le a hawi le cu Kyaw Kyaw te an lo lei ahcun an lan. An chim ning le ph record ningin lo an phan in Kyaw Kyaw cu, bom nan puah maw tiah an hal i kan puah lo tiah a kan leh tiah President pa nih hin a chim. Cun, President pa thiamthiam nih ‘Ngada’ (nga a thi cia mi) kan hmuh i kan lak piak tiah kan ti nain ka dam pah lo tiah a kan ti ko nain tlawngnai law kan lak piak ko tiah kan ti caah, angki le bongbi zawng phoih loin ti ahcun a lut i ‘Ngada’ cu a kan lak piak tiah a chim fawn. Inn lei ah YLA president le a hawi le cu an rak tin i, Kyaw Kyaw a umnak Pu Fela cu an YLA President pa nih cun, “Kyaw Kyaw cu tlawmpal kan hrem, fung in voihnih cio kan tuk i na va zoh ah a tha lai” tiah zarhpi zanlei ah cun a chimh. Pu Fela nih cun a fale pahnih cu 28.12.2020 Monday zingah cun Kyaw Kyaw va hlam dingin a kal ter hna i, an lo thlam an va phanh ahcun Kyaw Kyaw a thi cia in an hmuh cang. Salai PK Note: A phei ah an vuaknak hmanthlak le an hrem lio video YLA nih an thlah mi atang ah ka tel chih.


Kum 13 nghachianute tlau ning le thihning cu ngaihchia taktak khi a si - Khuaruah Har News\nNizan ah Thanlwin tivapi ah atum mi Thirimingalar in kum 13 nute Ma Myat Noe Chit ruak cu char asicang. Mawlamyine khuapi Bokone sang, Kanna lane, Thanlwin bazar hnulei Thanlwin hlei in 26.2.2020 zanlei suimilam 4:30 hrawngah aruak hi char asi.\nMah nute nihcun tiva kap ah cun phaisa zanga le a kedan hnacu chiah takin mah ti aum hi asi. Mawlamyine khuapi chungum RESCUE mibawmchantu phu hna le Bo Bo Win RESCUE phu chungtel hna nihcun tiva chungah tilawng hmangin an kawl tikah tubantukin a ruak in an charnak hi asi.\nZeibantuk thil nih dah mah bantuk um ding hin hruai ngha. Zangfak tuk khi asi. A chungkhar hna hrang zongah zeitluk ngaihchiatnak khi dah a chuahter ngha. Mah Myat Noe Chit ruak cu Mawlamyine RESCUE team mithiphur motor hmangin Mawlamyine sizungpi ah kuat asicang.\nKum note asirihmi mah zangfah umtuk mi nu nghakchia te cungah hin zeibantuk harnak khidah vatlung ngha. Minung cu athi dingcio kan siko nain tubantuk thihnak nihcun chungkhar hna cungah ngaihchiatnak thukpi le hma fakpi atantak tawn.\nMah hi nute thihning vun ruah ah hin ngaihchia le zangfak taktak khi a si, mah lawng hmanh silo in atan takmi a chungkhar le caah cun zeitluk khin dah a hei fah ngha mu. Kan vawleicung ngai hi thawngpang ttha theihawk a um kho hrim ti lo thinphan nak lawng tein akhat dih cang.\nHphakanh Suikhor Cawhnak Vawlei Nih A Cimhmi Pawl Ruakvui Nak Zoh Cu Celh Ding Hrim Si Lo


Zual Ko : Tedim ah Bomb a Puak, Kum 10 Ngakchiapa a Nunnak a Liam – Buanchukcho\nZual Ko : Tedim ah Bomb a Puak, Kum 10 Ngakchiapa a Nunnak a Liam\nTedim ah Bomb a Puak, Kum 10 Ngakchiapa a Nunnak a Liam\nNihin zanlei sml. 5:20 hrawng ah Tedim khua, Lawibual sang ah bomb a puak i kum 10 ngakchia pate a nunnak a liam. Ngakchia pate hi Lian Muan Sang tiah auhmi a si i, Pu Nang Sian Khai le Pi Niang Khan Cing i an fapa a si. Bomb puah kong he pehtlai in thil sining dikthlir in theih a si lo. Puah thawng an theih i an vung zoh tik ah ngakhcia pate a rilhmi hi an hmuh. The Chin Journal\nthawngpang dang : #BreakingNews: Loklung Khuami Ramlak ah an Zaam Dih Hna\nNihin zinglei ah Hakha peng, Loklung khua ah SAC ralhrang pawl an rak phak caah Loklung khuami an zapi in ramlak ah an zaam dih hna, tiah thawng kan theih. Khuachung ah ngandamlo chungkhar pahnih lawng an taang i SAC ralhrang nih inn an khanghmi zong a um tiah a zaammi khuami nih a chimh.\nLoklung pastor pakhat nih, “Atu hi ramlak ah kan zaam dih hna. Khua ah cun a zaam kho lomi midamlo chungkhar pahnih lawng an taang. SAC ralhrang nih inn pakhat le motorcycle pakhat zong an khangh. Inn pakhat an bauh i innchung ah rawl an i chuan,” tiah The Chin Journal ah a chim.\nNihin May 19 chuak SAC thawngzamhnak Myanmar Alin nih, “May 17 ah hriamtlai bu pakhat nih Lai meithal pawl in Hakha palik checkpoint an rak kah i Loklung khua lei ah an zaam hna,” tiah a ttial.\nLoklung hi Hakha he meng 12 a hlatnak ah a ummi a si i, milu 1,000 hrawng an umnak khua a si.\n#Note: [Edited, 3:00 pm, May 19] – Inn an khangh timi kong ah khuami micheu nih inn khat an khangh, inn 3 an khangh tiah a titu an um. Micheu nih kan zaamnak ah meikhupi lawng kan hmuh khawh i inn zeizah an khangh kan theih lo an ti. Cun, inn si loin motorcycle pakhat tu an khangh a timi zong an um ve i, fehter awk a har ngai. The Chin Journal\nR.I.P : Karen ramkulh Phayatungsu ah ralhrangbu nih an khih mi Sangbawi pa cu nihin may 19 ah meithal in an kah i a thi tiah theih a si


Suu Kyi Biachim Mi Ruangah Mipi An Lau Dih. An Mawh Hrim Lo – Chin World News Evening\nDecember 11, 2019 December 12, 2019 Salai Van Thawngpang\nCihhmih thahnawn nak le Genocide Kanbuar hrim lo. ‘ICJ ah Pi Ci Chimhmi’ ‘Laiholh lawng atlaihchan mi hna caah atawi fiannak in lehmi’ Nihin Tahei khua ah ICJ nih Kawlram Uktu hna le OCI biaceih nak ah DASSK chimhmi. Genocide “Civuipi” Convention hnatlak senthuh nak nabuar tiah sual nan kanphawt mi hi asilo. Cihhmih thahnawn nak le Genocide hrim kan tuah ballo.\nRohingya umnak Rakhine ram cu Kumtampi buaibainak aum ciami asi. Gambia nih sual puhmi hi Rakhine ram ah asi taktak mi he aapialkan mi tehte hna an si. Miphun pakhat kha acheuchum in siseh, an zapi tein siseh, cihhmih le Genocide ding ah lungduhnak aatel lo ahcun Vawlei huap upadi nabuar tiah taza cuai khawh asi lo. Lungran tuk bia in Miphun cihhmih nak asi ti bantuk holh kha kan hman awk asilo. “Surely under the circumstances genocidal intent cannot be the only hypothesis” Ralkap nih thazang ahleihluat in an hman lo ti kha fiangput incun kan chimh khawh lai lo nain Cihhmih thahnawn nak lungthin put anngei ti zong kan ti khawh fawn lo.\nRalkap nih upadi an buar taktak asi ahcun Misual hna Biaceih ning phung in Upadi ning in dantat ding asi ko lai “Uapdi le phung anbuar lo caah dantat ansi lo tiduh nak kalawh ter ngai. Rakhine ram Inndin khua acan mi le Shanram chaklei Mansi khua thil tuksapur acangmi Kongah Misual Ralkap hna cu Kawlram upadi ning in le Phunghrampi ning in dantat ansi. Rlakap Biaceih zung phung ning in hlathlai nak zong kan tuah cuahmah lio pi asi. Rakhine ram muslim kongkau ah ka hmur kaacip mi tham cu thildik lo kha zei karello asi lo.\nICJ nih aherh lo ah nan I sawhkalh ahcun Buaibai nak azual chin chin lai caah hi bantuk sualphawt nak in biaceihnak le biachah nak nan tuah lo nak hnga theihter kan duh hna. Bangladesh aphan mi Ralzam mi hna duhdim tein le zalon tein kan kawhau khawh ṭhan nak hnga fak pi in kan I zuam cuah mah lio pi asi. Rakhine ramkulh ummi miphun vialte nih Covo le tinvo vialte tlukruan tein an hmuhco cio khawh nak hnga biatak tein kan I zuam cuahmah lio asi.\nKawlram lei Advocate “Sihni pa Dr. Seifa” zong nih Gambia nih sual nan phawt hna bantukin Cihhmih nak “Genocide” siding in lungput an ngeih nak ka hmuh lo tiah a chimhphuan ve. Fianternak: Gambia lei biachimh mi cu Bible chungum mi le Bible cacang bak he tarin a chim mi ko an lawh. Pi Ci te hi Bible cauk pin lei Bible tuanbia bantukin a hrawnghrang in an chim.\nGambia hi Fundamental an si I Pi Ci te hi Liberal phun hna ka lawh ter hna. Gambia le bia hi ding ṭeumau tein le piangvut in pemh lak in a kah. Pi Ci te hi phihlik tlang an vel pah bang. Hrawnghrang deuh in an hei hei ko sung sung pa Khohtthih tlaumi bang. Kahmuh ning ka ṭial rih lailo. Sui Ba arak kir ṭhan lai. Rak hngak rih ko Uh. Party ṭanh mi nei lo in van comment cio tuah u! Saya Rung Kaw


KAWLRALKAP 360 AN THAH CANG HNA, MIPI VENGTU LEI IN A THIMI HI – The Chinlung Post\nJuly 19, 2021 admin Military 0\nJuly 11 in 16 tiang ah khuathum in khuami pathum cu ralhrang rallokap nih an thah hna.Minkin peng, Inpinhlah khua ah ralhrang phu le pyusawthi(ပ်ဴေစာထီး) phu hna nih July 16 ah an khua ah an luhhnawh hna, tangkua cawnglio sianghngakchia Mawng Zuai Ko Ko (kum-19) cu rallokap kahnak in a nunnak a liam. Rallokap cu khuachung ah ra in ,aa thupmi pawl zong an tli.\nHngakchia zong, a tli mi poh cu an kah hna ,cu an kah hna nak ahcun an khen i a thih hi a si, an kah mi hna cu an hmuh mi poh an kah hna” tiah Sagaing ramthen mipi vengtu phu in ralkap Thu Rih Yah nih a chim.Inn pakhat zong an khangh,cheukhat inn hna cu an hrawh i thilmansung pawl zong an i kal pi tiah khua mi hna nih an chim.\nJuly 13 ah Tanpoak khua in khua upa pakhat U Myint Swe (kum-60) zong ralhrang rallokap nih an kah nak in a nunnak aliam.USDP party tanh tu U San Win zong ralhrang rallokap hna cu a hrial hna nak ah a umnak inn Zinkalay khua ah eiding thir in a kal lio ah rallokap nih an kah caah a nunnak a liam. Amah cu USDP tha pe tu pakhat a si.\nRamlak zam in facang an ngeih ti lo caah facang a va lak nak ah an kah hi a si,a lu ah an kah , Ralhrang rallokap phu hna nih hin miphun thim lo, biaknak thim lo, party thim lo in an thah hna” tiah khuami pakhat nih a chim.Ralhrang phu hna nih khuami an thah hna, inn an khangh piak hna, innchung ah lut in thilri an lak ,a phunphun an tuah ko nain ,lehrulh than ding ah i zuam zong ah rallokap lei biachimnak nawl ngeitu hna cu kan pehtlai kho hna lo.\nSagaing ramthen chung Yinmapin,Kani, Minkin,Kalay,Kanhbalu, Tanhsee le Palae peng chung ah April thla in July thla tiang ah voi 58 kahdohnak a chuak. Mipi vengtu phu in minung 67 an nunnak a liam i, ralhrang phu in minung 360 an thi cang tiah Sagaing ramthen mipi vengtu phu nih an lak mi cazin ning ah theih khawh a si. Credit: TCP


GOOD NEWS: ZOHCHUN THLAK LE UPAT TLAK TAKTAK AN SI – The Chinlung Post\nGOOD NEWS: ZOHCHUN THLAK LE UPAT TLAK TAKTAK AN SI\nApril 6, 2021 admin Knowledge 0\nWalmark warehouse S-5, S-2 , 2nd shift ah a tuanmi kan unau hna nih CDM caah ti’n $3,450.00 tuchun ah CCI ah an rak put. Kawlram dothlennak caah na ti khawh tawk cio a pechan tu nan dihlak cungah lunglawmhnak kan ngei. Pathian nih thlua in chuah chim hram hna seh.\nWalmart Warehouse S-2, S-5 2nd shift လုပ်သားများထံမှ CDM ရံပုံငွေ $၃၄၅၀ ကို CCI မှ ယနေလက်ခံရရှိပါသည်။ ပေးလှူကြသူများအားလုံး အပါ်အထူးကျေးဇူးတင်ရှိပါသည်။ Walmart warehouse employees (2nd shift) donated $3,450.00 for Myanmar Civil Disobedience Movement. Your generousity is highly appreciated.\nKan Chin Wresting (paih) thawng pathum Rung Lian Ceu, Uk Ling Thang le Sang Hlei Thang hruainak in CDM fund raising Paih cu 4/4/2021 ah ICBC life center tuah asi. Mipi a zoh tu zong kan tha hnem ngai. IT lei in Van Mi production kan nau le nih tuanvo an lak piak hna. Pu Van Ceu Mang le a hawi le nih an bawmh hna. An hmuh mi phaisa vialte 100% in CDM caah an hlut dih.\nLaksawng an pek mi hna hmanh an hlut dih. Hi bantuk in kan nau le nih kan ram kong fak pi in khua an ruat mi le an pahrang hmang in thazang an chuah mi kan hmuh tikah lung a hmui tuk hringhran. Upat nak kan pek hna. CBC USA le CCI upa zong nih telpi khawhnak le thazang peknak an ngei hna. ICBC khrihfabu zong nih a an gym a lak tein in an hman ter hna tiah kan theih.\nICBC hruaitu upa le member dihlak zong upatnak kan pek hna. ICBC church nih $100000 bak CDM bawmhnak a pek cang i tu zong hi second round caah timhhlamnak kan ngei cuahmah lio asi tiah ICBC pastor nih a kan chim. ICBC nih an tuah mi hi a dang Chin Khrihfabu zong hi kan i cawn cio ding asi. A hrum ai cuahmah mi kan unau caah kan thilti khawh mi dihlak in bawmh i zuam hna uh sih. Credit: CCI\nRelchih: CNN Journalist Clarissa Ward nih Myanmar Kong a Chimmi Dihlak. Atulio vawleicung a ngan bik thawngzamhnak CNN in Chief International Correspondent a simi minthang journalist Clarissa Ward cu pumpak in Myanmar ram ah a rak ra i, atulio Myanmar ramchung sining kong vawleipi theih in nihin ah a vun phuan.Mirang holh aa harh deuhmi Laimi hna zong nih atulio kan ram kong ah Clarissa Ward nih vawleipi ah zeitindah a chim timi theih nan duh lai caah The Chin Journal nih Laica in a zapi in kan rak leh.\nClarissa Ward nih CNN thawngzamhnak in nihin ah a chimmi cu a tanglei bantuk hin a si:“November 2020 thimnak ah NLD nih fak tuk in teinak a hmuh i, Myanmar ralkap nih uknak an lak. Cucaah, Myanmar ram huap piin lamzawhnak fak piin a chuak. Fianghlang tein chim ahcun Myanmar ralkap nih mipi dirkamhnak a hmu lo. Lamzawhnak a fah chinchin bang in ralkap nih uknak a chuhmi kong ah rammipi an thin a lin chinchin.\nRalkap nih lamzawhtu pawl cu tuksum in a lehrul hna i, kan theih bang in rammi 550 leng an nunnak a liam cang. A thimi lak ah kumtlinglo ngakchia tampi an i tel. Myanmar ah ramdang in Journalist dang pawl luhnak nawl an pek hna lo caah hika hmun ah rat i thil sining taktak hmuhtheih hi a herh tuk kan ti caah ralkap nawl onhnak in kan rat hi a si.Myanmar kan phak tik ah zalong tein cawlcanghnak nawl nan ngei lai tiah ralkap nih bia a kan kam.\nCun, Yangon i nan duhnak hotel ah nan i tthum kho a kan ti. Asinain, hotel ah i tthumhnak nawl a kan pe lo; an kulh dihmi ralkap sakhaan tu ah a kan tthumhter. Leng kan chuah zong ah ralkap nih a kan zulh peng. A ni khatnak lebang kha cu ralkap motor paruk nih a kan zulh. Cu pin ah zei thil kan tuah poah ah kan cawlcanghnak pawl kha ralkap nih record an lak dih. Cun, bia kan ruahmi hna minung paohpaoh hman an thlak hna i record an tuah dih.\nNgaihchia ngai a simi cu camera kan i chuah i video kan thlak lecangka in mipi nih an run kan fuh i an kut zung thum an thlir. Democracy kan duh a kan ti. Kan ram ah daihnak a um lo tiah a kan chimh. Asinain, kan sin ah bia a chimmi pawl cu a rauh hlan ah an tlaih hna ti thawng kan theih. Zei ruang ah dah nan tlaih hna tiah ralkap biachimtu ka hal i, ‘Bia nan ruahmi hna nih mipi an hrihawh hna lai i buaibainak an chuahpi lai kan phang’ tiah a ka leh.\nMinung 8 cu kan thlah cang hna an ti i kan hnga a ngam deuh. Asinain, atu bantuk in thlaihkhihnak a ummi nih thil sining pakhat a langhtermi cu Myanmar rammi hna nih an chim duhmi bia hmanh camera hmaika ah zalong tein an chim kho lo. Tihphannak in an khat. Myanmar rammi hna nih ttihphannak le tlaihkhihnak a um lomi hmailei le democracy rampi ser an duh timi hi a fiang ngaingai.Ralkap nih anmah lei thil sining kong langhter an duh ve ruang ah CNN hi Myanmar ah luhnak nawl a kan pek.\nAtu lamzawhnak hi ralkap nih cun puarhrannak in a khatmi mipi cawlcanghnak bantuk in an hmuh. Lamzawhtu kut in hliam a pumi hna hmanthlak le thil an hrawhmi hmunhma pawl a kan hmuhsak.Thimnak zong kum 2 chung ah kan tuah tthan lai an ti. Sihmanhsehlaw, ralkap nih thimnak tuah tthan ding an timi cu Myanmar rammi mi tlawm taktak telawng nih an zumh.\nPhundang in chim ahcun aluancia kum 10 chung ah Myanmar rammi hna nih an rak tem cangmi democracy uknak kha thlah hrimhrim an duh lo. A sungh pek an duh lo.Hika a hmunhma ah kan phan i thil sining kan cuanh tik ah kan hmuhtheihmi cu ralkap nih hin zeihmanh a ngei ti lo ti hi a si. Mipi dirkamhnak a hmu lo. Annih ngeihmi cu ralhriam tthattha le ralkap tampi lawng hi a si ko cang. Lamzawhtu mipi le ralkap karlak thazaang/sining cuaithlai tik ah ralkap nih tangka a ngei i, ralhriam zong a ngei.\nCucahcun, puarhrannak in i lehrulnak fak a chuah ahcun Myanmar ram ah thisen chuahnak fak tuk in a chuak kho tiah UN zong nih ralrin a pek kha a si.Lamzawhtu lei nih puarhraang deuh piin an lehrul taktak sual hna a si ahcun hi ram ah hin ramchung ral a tho kho,” tiah Clarissa Ward nih a chim. The Chin Journal\nRALHRANG NIH KALAY MIPI AN THAHMI CU AN TAM KO CANG\nKAWLRAM CU CIVIL WAR A CHUAK HRIMHRIM KO LAI ATI CANG


Kahdohnak Ah Kan Pasaltha Hna ThawngTheih Cu Ngaih Chia Tuk e – Chintanbo\nKahdohnak Ah Kan Pasaltha Hna ThawngTheih Cu Ngaih Chia Tuk e\nMay 17, 2022 admin CHINNEWS 0\nMagway ramṭhen Htilin peng Yemyatni Palek sakhaan cu nizan zanlei sang ah kan kah hna i SAC Ralkap lei thi le hliam an um kho tiah Htilin PDF nih cathanh an chuah.\nAn cathanh ning ah May 16 zaan suimilam 8 le minute 10 hrawng ah Yemyatni khua um mi palek sakhaan cu Htilin PDF nih sakhaan lak ding in timhtuahnak kan ngei i kan luhhnawh hna caah kaphnih kar kahnak a chuak cu kahdohnak ah cun kan ralkap lei pakhat cu kuan nih a khen i a hliamhma a fah tuk caah hnu kan tolh ṭhan.SAC Ralkap lei in a thimi le hliamtuarmi an um kho thawng kan hlat cuahmah lio a si tiah an langhter.\nHtilin PDF nih March 17 zong ah Htilin peng Cin, khua Palek sakhaan zong an rak lak bel cang.Cu lio kahdohnak ah cun sakhan hmu pakhat telh in a kut tang mi pathum an rak thah hna i palek 11 a nung in an rak tlaih hna pin ah an hriamnam zong an rak lak nak kong cathanh an rak chuah.\nThawng dang, Ralhrang nih sawmmi remdaihnak cohlan dingin pumhkhawhnak an tuah lio ah bomb puak. Ralhrang timhtuah mi remdaihnak cohlannak puai ah ruah lo piin bomb a puak i hliam a tuar mi an tam tiah theih a si.\nNaypyidaw ah tuah mi ralhrang timhtuah mi remdaihnak cohlannak puai ah minung an i funtom lio ah bomb 2 bak a puak. Ruah lo piin a puak mi bomb ruangah ralhrang cohlangtu cheukhat hliam an tuar tiah theih a si. Tutiang ahcun aho hmanh nih kanmah do mi bomb a si tiah a ti tu an um rih lo.\nralhrang nih tuah a timh mi remdaihnak a cohlangtu le ramdang tlangtlaknak a duh lo tu hna cu USDP hruaitu cheukhat nih an hruai hna i Naypyidaw khuapi ah chuak in an duhnak langhternak caah puai an tuah. Cu lio ahcun bomb a puah hi a si. “Ralram ah a kal mi le USDP party pawl an rak phak dih tlawmpal bak ah bomb cu a puak, a thawng a thang taktak” tiah khuami pakhat nih a chim.\nBomb a puah ruangah Mawtaw 2 ai hrawk i, mitampi hliam an tuar caah ihkhun 1000 umnak Sizung ah an kal pi colh hna. Cu tlawmpal ah ralhrang pawl Mawtaw in an rak phan i, lam an phih dih, mi zong an check len tiah khuami nih an chim.\nRelve Uh Khah Nihin May 16 Ah AA Hriamtlai Hna Nih Ralhrang An Kah Hna Ca Tam Lak An\nNunnak Pa Zeizat Nih Dash An Pek Cang Mah Hakha Pastor Pa 2 Hna Nih An Bia Chim Le An Holh Reldan Cu Dawh Lo Ngai


Trump sihne Jenna Ellis nih tweeter ah a taarmi video nih Georgia i bia ngaitu senate vialte a lauter dih hna. – The Cherry Par\nTrump sihne Jenna Ellis nih tweeter ah a taarmi video nih Georgia i bia ngaitu senate vialte a lauter dih hna.\nFulton County supervisor nih mi ngiathlaitu (poll watcher) pawl kha zan sml. 10:30 ah a ttinter dih hna i minung (4) he suimilam (2) chung mee relnak ah an taang. Cun mi an ttin bak in cabuai tang i suitcase pawl in mee kha an chuah hna i mee relnak seh chungah an rawn.\nMee relnak seh palhat nih suimilam pakhat chungah mee 3000 hrawng a rel khawh. An pawngah seh tampi a um i suimilam pahnih chung ah an relmi hi atu ah Biden nih Trump a teimi mee zat hrawng a si a ti. Hi kong hi December 3 ah an langhtermi a si.\nWaldron nihcun, “Mee rel ni (Nov. 3) i mee rel an thawkka hrawngah Biden lei ah mee 330,000 hrawng an rawn. Cu hnu ah voi tampi an rawn rih i a zapi ah 600,000 hrawng an rawn. Trump ca ah cun 3,200 te lawng an rawn. Hihi ni (22) chungah kan hmuhchuahmi a si. Thil dang tampi chekhlai ding a um rih. Keimah le ka team lawng si loin team dang tampi zong nih anmah lungtho tein an hlathlai cuahmah ve. Atu le atu “kan hmuh cang hi” ti in alan an thlir cuahmah,” tiah a chim. Cucaah Trump legal team lawng si loin computer lei thiamsang tampi zong nih Trump lei ah an dir cang ti a lang. Trump ca ah teinak cu a nai chinchin cang. Zarh hnih/khat ah cun a fiang ko lai. Biden mifirpa tu cu a ke ruh a kiak caah boot he atu cu aa chawk ko. Rev. Biak Lian Vel\n← Thawngpang CDC zong nih biatak tein ralrinnak thawng an thanh\nChina Cozah Cu Vawleipi Hmai Ah A Mualpho Ko Cang Hi →


Trump Cu Laipawl tamdeuh nih Pathian thimmi le hmanmi an timi cu buainak, hnahnawhnak, le harnak tuah le chuahpi – Chintanbo\nTrump te party a si vemi, Nebraska state senator Ben Sasse zongnih Trump cu fak ngai in a tongh ko, Republican party an si veve nan. Trump le a minung pawl nih January ni 6 i Congress nih electoral vote rel ding le fehter ding kongah buainak le dohdalnak kan tuah lai an timi cu a doh hna i a soisel hna. A timi cu Trump nih Biden thim a sinak a dohmi le a pom lomi hi phaisa a kawlnak a si a ti rih. A chim rihmi cu Trump le a mi pawl nih Biden thim a sinak an doh lengmang mi cu “mei” he lente an i celh a si a ti rih.\nMah an tuahmi hi ttih a nungtukmi timhtuahnak a si a ti rih fawn. Trump te nih thimnak an pom lomi le an dohdalmi nih zeihmanh thlennak a chuahpi hlei lai lo a ti. A chimmi dang a tam ngai. Trump le a minung tlawmpal nih January ni 6 le ni 20 ah harnak, buainak, le hnahnawhnak an tuah ahcun Biden US president a ttuan hnuah Trump hi harnak a phun2 a tong te lai. Cei tein teirul an cham te lai. Dai tein um seh law a thiam deuh hnga.\nLaipawl tamdeuh nih Pathian thimmi le hmanmi an timi cu buainak, hnahnawhnak, le harnak tuah le chuahpi lawng a thiam ko ne hi. Bawi Zisuh cu remnak, daihnak, ruahchannak, dawtnak, ngaihthiamnak, toidornak, lungsaunak, dinnak, nunnemnak, le luatnak a phurtu, a sertu, le a chuahpitu a si nan mu. Trump bantuk thinlung put le ziaza a neimi ttanh le dirpi zonghi pialsual/kalsual phunkhat a si ve ka ti keicu. Van Tum


AA Hriamtlai Hna Hi Cafung Le Catlap In Thawl Ding An Si Ti Lo – Chin 11 News\nAA Hriamtlai Hna Hi Cafung Le Catlap In Thawl Ding An Si Ti Lo\nAA hriamtlai le ralkap I kah doh ruang ah duhnak le Chin Ram in chuah ding ah Cathanh chuah hi a herh ti lo. Cafung le catlap nih a thawl khawh mi phun an si lo. Cucaah cafung le catlap in cathanh chuah cu ralchia mi hriamnam a si.\nCathanh chuah lengmang hi aa dawh ti lo, a ruang cu, nutling patling pakhat sawh sawh nih a tuah mi a si lo. Zatlang phu, asinain biaknak, Ramkheel Party ti abntuk a bu in chuah a si. Bu pakaht nih cathanch a chuah mi an ngaih lo ahcun mi zeirel lo a si ko. zei an rel lo mi cathanh chuah lengmang cu midang theihnak zong ah ningzak kan si. miphun dang nih zei ah rel lomi a kan ti lehlam cang lai.\nMi nih zei rel lo mi hriamnam hman in doh le thawl tim ti hlah usih. AA nih Chin miphun harnak a ton mi hi a hngalh tuk ko hna, zei a rel hna lo caah a bawmh zong a bawm hna lo. Chin Ram ah buainak an chuahter mi hi a sawhsawh a si lo ti cu kan hngalh dih. Ralkap he aa kan forh mi zong a si kho. Ralkap nih Chin le Rakhine forh duh ah hi thil an tuah mi a si ti lawng zumh ding a si lo. AA zong nih ralkap he aa kan forh zong a si kho ve.\nCucaah cathanh sawhsawh men in AA buainak phisin tim awk a si ti lo.


Cucu Tthawnnak Tak Cu A Si - JM News\nTtihnung Taktak” Pakistan Ram Ah Tlanglawng A Kang A Tlawmbik Minung (60) An Thi\nCucu Tthawnnak Tak Cu A Si. (Nuzung Hrangtlung tialmi)\nNu a simi paoh nih a liam cia tuanbia an ngeih dih. A cheu cu taksa fahnak peknak in rak namnehmi an rak si. A cheu cu a hleiluat tukin tukvelh a hmangmi nu le pa zong a ngeimi an um. Mi cheu cu puitling sinak kongah tlamtlin lonak zong an ngei tthiam i a cheu cu an ngakchiat tein mah chungkhat unau lila nih horduh cuainak he rak soisem le rak thlanglamh a tongmi zong an rak um. A cheu cu duhdawtnak ah buaibai ngai le lungrak ngai in an um i a cheu cu duhnak min chalh in nupa sinak tuahpi dingin duh lo buin rak soilemmi zong an um. Mi cheu cu sii tongh nak nih a nun a chilhmi a um i a cheu cu tlaihhrem zong an rak tong. A cheu cu ihkhun chungah a thli tein nupa sualnak tuahpi i vidoe rak tlak mi zong an um ve. A cheu cu an tlangval tthing nih tthihphaihmi, tlerhkhonhmi zong an um i a cheu cu tukvelhnak a tammi ngaknu tlangval i duhnak (abusive relationship) ah a ummi zong an um. Nuphung theihnak kong ah buaibainak zong an ngei i aa tthentthekmi inn chung khar a ngeimi zong an um hna. A cheu cu pasal le he an i tthen i a cheu cu thau tukin a ummi zong an um. Tangka lei ah chambaunak an ngei i a cheu cu nunnak i lak awkah aa tim lengmang in a hlawhtling lomi nu zong an rak um tthiam.\nHi bantuk harnak a tong cangmi nu, a mitthli kha i hnawt riangmang in, a sam kha aa tom i, mirhnak te he a ngaihchiatnak kha a hup i, tthawng ngai le sang ngai in a dir i, a chung lei nun ah ruahchannak a ngeihmi ruangah hmailei kal chih aa tim i dawtnak hi a nung rih ko timi ruahnak tehe lung dong lo tein a ummi nu tthawng na hmuh tikah, a liam cia a caan ruahah a hnu lei in namte in sawh va tim hlah. Hmaitonh in a palhnak kha a hmaimilh va tim hlah. A hmai ah vualpamhnak he va beng hlah. A kalnak ding lam kha onhpiak law, a pawngte tu ah kal i zuam. A kut zong kha hei tlai ko law chikkhat chung tel cu kalpi ko. Zeitlukin dah hi nu hi a rak thlum i a ruahchannak a ngan zia kha na hngalh ko lai. A thazaang vialte a loh dih hnu i amah le aa zohkhenh ning kongah na khuaruah a har ko lai.\nCu bantuk nu cu na inn pawng a ummi na inn pa nu theng lawng kha a si lo kho men. Na hawi kom lila, na u nau lila, na ngaknu lila, na nupi le an hringtu na nu zong kha a si kho men ko.\nA liam cia a nun ruangah namneh hlah, zohchuk hlah. Amah nih a tinco awk a simi a daimi le a thiangmi hmailei ruahchannak kha pek i zuam ko. Mi sualnak lawngte a hmu khomi Vawlei ahhin a kut tu fek tein tlaih i zuam ko. A tinco dingmi dawtnak kha pek i zuam zungzal ko.\nBy jmnews October 29, 2019\nChungkhar Pa Bik Caah” Phaisa Kawl Khawh Lawng Hi A Za Ti Hlah” Bia Kaa Khat...


Myanmar Ralhrang Vice Gen. U Soe Win cu Russia ram ah atlawng, Holh let an hruai, amah cu cawi sangnak PG. Diploma pek ve an zumh, – Kawltu Team\nMyanmar Ralhrang Vice Gen. U Soe Win cu Russia ram ah atlawng, Holh let an hruai, amah cu cawi sangnak PG. Diploma pek ve an zumh,\nDeputy Military Chief le Vice chairman of the State Administration Council (SAC) si fawn, Vice Senior General U Soe Win-cu nizan 1.9.202 ( Wednesday) zing ah International Army Games-2021 kharnak program hman ding in, Russia ram ah a atlawng khi asi, mah hi Russian Defense Minister General Kuzhugetovich Shoigu-sawmnak ruang ah tlawng mi asi, Russia ram atlawngnak ah hin, Lieutenant General Aung Soe le senior Military officer hna nih an kalpi.\nNaypyitaw Airport in Ralkap council chairman le Self-styled Prime Minister Senior General Min Aung Hlaing nih an thlah, Tu hlan ah khan Myanmar military’s General Staff, General Maung Maung Aye-zong cu Moscow khuapi ah, International Military Technical Forum “Army 2021” hman ding le International Army Games open pumnak hmanpi ding in akal cang fawn.\nRussian media hna nih an chim ning ah cun, mah lio ah khan Russia ralkap hna customer hlun Myanmar ralkap sin ah, hriamnam le air defense system cu US $ 2.3 billion man hrawng an zuar cang fawn, Myanmar le Russia ram ralkap hna hi 2010 kum in lei thil hna ah, ipeh tlainak arak ngei cang hna, Moscow nih cun Myanmar ralkap hna sin ah army training le military scholarships hna pek in anrak bawm tawn cang khi asi.\nGen Min Aung Hlaing-zong cu Russia ram ah international security conference nak ah arak kal cang, cawi sangnak Doctorate Degree cu anrak pek kha asi, Vice Sr.General Soe Win zong cu aniam bik ah, PG.Diploma pek in arak cawi sang ve kho men, hriamnam cawk piak tu hna cu an customer asi caah, cawi sang nak Degree phuahchawmh mi MB,BCh zong siseh law an pek ko lai.\n← Afghan in azam mi 500,000 an si cang lai UN, US nih akal tak mi hriamnam cu “Parade” an tuah pi,Islamic Emirates of Afghan hruaitu ding cu,\nTexas Republican state ah “Nau tlakter loh Upadi hman mi cu” Biden Admin hna nih block an timh nain Supreme court nih hnawn piak asi, →


Khuapi Hmanmi Tikhur Ah Sii Thalo An Peihpiak Hna Hnu Ah Thil A Cangmi Rapthlak Le Buainak – CHINLAND TODAY NEWS\nChaklei Shan ram,Kyaukme Peng,Hukwet khua i din ti cu October 7 zinglei nazi 9 hrawngah an ti cu a phul thluahmah i hrik thahnak sii rim a nam tiah khuami pawl nih cun an chim.Tlang tithiang kan lakmi a si i nizei dek hi bantukin sii hi a kan peih piak hnga tiah an ti.Zinglei ah ti kan van on cu kan ti cu a rim nan tuk i kan than ngam lo.\nA rim cu a tutiang zong hin a thiang kho lo i kan than ngam rih lo tiah an rak chim.Ti kan laknak cu kan khua in meng 4 tluk ai hlatmi ah kan lakmi a si i ,cu hmun cu Shan hriamnam tlaibu pawl hna nih umhmun an khuarnak zong a si ve.Kan ti cu kan dinmi le rawlchumhnak ah kan hman mi a si .A ti hi a thianghlim i a thawt zong a thaw tukmi arak si . Ka chuahka in tutiang ah hi tlukin ti a phul hi ka hmu rih lo.\nKan thinzong a hung tuk hna.Sii tha lo peihmi a si caah kan khuami mizeihmanh nih kan ding ngam ti lo.Cu ruangah kan khua pin i tikhur ti kan than chom hna i kan hman hna tiah Hukwet khuami pakhat nih cun a chim i,palhnak zeihmanh a tuah lomi khua mipi ca tiangah ti din dingmi ngei lo tiangin mi tuah to hi cu thil tha lo tuk a si ti zongah a chim chih.\nHi konghe pehtlai in RCSS/SSA lei nih cun zeihmanh an theih ve lonak Kong le an mah tuahmi a si lonak Kong cu an rak chimh ve hna.A si kho lo,kan mah tuahmi a si loh.Kan daan le phung zongah hi bantukin mipi Harnam pek timi hi a um lo tiah RCSS/ SSA lei tuanvo ngeitu major Sai Kham San nih cun a rak chim ve.\nAugust thla thok hrawngin Kyaukme pengah, SSPP/SSA ,TNLA ,RCSS le SSA hna cu fak ngai in an i kap hna i cu ruangah cun RCSS le SSA lei nih Hukwet khua pawngkam hna ah cun khual tlawngmi an kham hna ti theih a si. Hukwet khua i Nichuaknak leiah RCSS/SSA hna nih umhmun an khua i, an khua nitlak leiah SSPP/ TNLA hriamtlai phu hna nih umhmun an khuar ve ti theih a si.


Thazang a zorchuk tertu thil 5 – Chin Celebrity\nThazang a zorchuk tertu thil 5\nNovember 27, 2020 chincelebrity.com KNOWLEDGE 0\nMinung hi Pathian nih thil ti khawhnak le ruah khawhnak sangpi he a kan ser nain, kanmah santlaih lo ruang le kan pawngkam thalo ruangah kan tuah khawh hnga tlukin kan tuah kho tawn lo i derthawmnak nih a kan hnuh tawn. Cu kan thazang a zor tertu thil hna tampi lakah ni fatin kan ton tawnmi thil phun 5 hi a hleikhun in hrial khawh kan i zuam cio a herh.\n1. A herhmi leng tiangin khuaruah\nMinung a simi poh nih khua cu kan ruat dih. Cu cu kan tuah hrimhrim awk zong a si. Sihmanhsehlaw, mi cheukhat cu a herhmi naktam in khua an ruat. Tamtuk lehpek in khua ruah tikah kan thluak nih a ruah khawhmi pinlei ah fak tukin kan hnek chih a si caah, cu nih cun kanvthazang a zorter.\n2. Ih/hngilh caan rulran lo\nMinung ngandamnak ca ah le thawnnak ca ah mitkuh cim tein hngilh hi a biapi tuk hringhran. A ruang cu, chun caan ah khua kan ruahnak le kan cawlcanghnak ah kan thluak siseh, ka pum chung siseh kan hmanmi, a dih mi, a rawkmi vialte kha, kan i hngilh chungah amah tein a rak i remh ve i aa tharchuah ve. Cucaah, a caan hman tein i hngilh lo tikah kan thazang tampi a zor.\n3. Eidin dik lo\nEidin i suum khawh hi a har ngaimi thil a si nain, ngandam kan duh i thawn kan duh ahcun kan i suum hrimhrim cu a hau. Eidin diklo kan ti tikah chim duhmi cu, calorie (eidin ruangah kan pum chuangah a chuakmi linhsatnak) lawng a tamter mi eidin (eg. a cunglei hmanthlak chung bantuk pawl) kha hrial i nutrient a tam deuhmi rawl phun pawl ei a herh.\n4. A liamcia thil kong ruah peng\nMinung a aimi poh nih caan khatkhat cu a liamcia caan le kan rak tonmi thil kong cu kan ruat dih cio hna. Asinain mizeimaw cu a tu caan le hmailei caan ruat kho lo tiangin a liamcia kong lawngte ruah kan hmang ve. A liamcia caan ah kan santlaih lonak kong kha kan ruah than lengmang tikah kan thluak nih a sehchih caah kan phum chung ah a hei kuat chin i thazang zornak a chuahter.\n5. A thatlonak lei lawngte a hmumi\nKan tlamtlin lonak kong le kan derthawmnak kong lawngte kan ruah peng ah cun kan kaa zongin thachiatnak bia kan chim deuh ve i kan chim a tam deuh deuh le kan derthawm chin lengmang ve. Cun kan pawngkam minung nih kan thatlonak lawngte an kan hmuh piak i an chim peng tikah, cu nih cun kan hnulei ah a kan hnuh i kan ral a chia, “ka ti kho la lo” kan ti dih, “a poi tak si” ti lawngte a si cang. Cu ticun hnu ah kan pil chin lengmang ko.\nphotos crd: internet\nDiego Maradona ruak vui awkah an kalpi lio hmanthlak\nMiddle East ah buainak thar a chuak than cang\nMyanmar ah Covid phun aa then tharmi hmuh a si ve cang\nMesut Ozil cu Arsenal in a chuak cang lai\nThinzar Wint Kyaw darling thar a ngei tiah thawngpang a leng\nNorway ramah covid kakuaisii chunh hnu ah a thimi minung 29 an si cang\nYangon khuapi chung Saikel citnak nawl halnak caah cawlcanghnak an ngei hna